title: Säräisniemen kotiseutumuseo

text: Museon päärakennuksena toimii Säräisniemen pitäjän ensimmäinen vuonna 1884 valmistunut koulurakennus, ja museoalueella on esillä Vaalan kunnan alueelta kerättyä paikallisperinteeseen liityvää maatalous-, kotitalous- ja kouluesineistöä, Säräisniemi-keramiikkaa ja pienoismalleja, "Häpeäpenkki" sekä taidemaalari ja taidegraafikko Olli Seppäsen (1921-1968) ja taidemaalari Paavo Leinosen (1894-1964) luonnoksia ja esineistöä.


title: Säräisniemen kotiseutumuseo

text: Museoalueeseen kuuluvat vanha koulurakennus, kaksikerroksinen lainaviljamakasiini ja Säräisniemen entinen paloasema. Museoalueen päärakennuksena toimiva koulurakennus toimi kouluna 1960-luvulle saakka.


title: Säräisniemen kotiseutumuseo

text: Säräisniemen kotiseutumuseo on yksi Pohjois-Pohjanmaan paikallismuseoista. Sen omistaa Säräisniemen Museo- ja Kotiseutuyhdistys ry, ja museojohtajana toimii Riitta Lämsä. Museo on avoinna kesäisin ja muulloin sopimuksesta.


title: Säräisniemen kotiseutumuseo

text: Vuonna 2008 museo sai museoviraston avustuksen päärakennuksen julkisivujen kunnostukseen.


title: Tähtiluokka

text: Tähtiluokka on Suomen Idols-kilpailun vuoden 2008 semifinalistien albumi. Albumi sisältää yhden kappaleen kaikilta semifinalisteilta sekä ”Hyvää yötä ja huomenta” -kappaleen, jossa kaikki semifinalistit laulavat.


title: Tähtiluokka

text: Albumi ylsi Suomen virallisen listan neljännelle sijalle, ja pysyi listalla yhteensä kymmenen viikkoa.


title: Quseir Amra

text: Quseir Amra eli Qasr Amra on Itä-Jordanian aavikkolinnoituksista kuuluisin ja parhaiten säilynyt. Se on rakennettu 700-luvun alussa. Sitä pidetään yhtenä varhaisen islamilaisen taiteen ja arkkitehtuurin parhaista esimerkeistä.


title: Quseir Amra

text:
Linnan rakennuttanut kalifi Walid I ruhtinaineen piti linnaa metsästys. ja rentoutumispaikkanaan. Sen seiniä peittävät freskot, joissa näkyy nyttemmin Lähi-idästä sukupuuttoon kuolleita eläimiä sekä hedelmiä ja vähäpukeisia naisia. Linnoituksessa on kylpyläosasto, joka kertoo roomalaisista vaikutteista.
Linnoitus on Unescon maailmanperintökohde.


title: Spitaalijärvi

text: Spitaalijärvi on pieni järvi Lauhanvuoren kansallispuistossa Isojoella. Syvyyttä järvellä on noin 1,5–2 metriä. Se kuuluu Lapväärtinjoen vesistöön.


title: Spitaalijärvi

text: Lauhanvuoren laelta on Spitaalijärvelle noin kahden kilometrin matka. Järven länsirannalla on nykyisin keittokatos ja tulentekopaikka. Itärannalla sijaitsee tulentekopaikan lisäksi telttailualue. Lauhanvuoren poluille on vuoren laen lisäksi helpointa lähteä Spitaalijärveltä. Järvellä on myös pysäköintialue.


title: Spitaalijärvi

text: Erään tarinan mukaan järven vedellä uskottiin olevan sairauksia, kuten spitaalia, parantava vaikutus. Järven kuuluisaa "parannusvettä" vietiin aikoinaan myös Venäjän ruhtinaille. Spitaalijärven pH on nykyisin noin 4,7, jolla parantava vaikutus saattaa selittyä.


title: Changdeokgung

text: Changdeokgung (, hanja 昌德宮) on laajan puiston ympäröimä palatsi Etelä-Korean pääkaupungissa Soulissa. Se on yksi viidestä suuresta palatsista, jotka Joseon-dynastian kuninkaat rakennuttivat, ja koska se on palatseista itäisin, sitä sanotaan myös Itäpalatsiksi (, hanja 東闕).


title: Changdeokgung

text: Palatsin rakennustyöt aloitettiin vuonna 1405. Se on Unescon maailmanperintökohde vuodesta 1997.


title: Changdeokgung

text: Palatsi oli Joseon-dynastian hallitsijoiden asuntona pitempään kuin mikään muu.


title: Zippy

text: Zippy voi tarkoittaa seuraavia asioita:


title: Lawrence Doherty

text: Hugh Lawrence ”Laurie” Doherty (8. lokakuuta 1875 Wimbledon – 21. elokuuta 1919 Broadstairs, Kent) oli brittiläinen tennispelaaja. Hän voitti Wimbledonin tennisturnauksen kaksinpelimestaruuden viisi kertaa peräkkäin vuosina 1902–1906 sekä kultaa Pariisin olympialaisten 1900 tenniksen kaksin- ja nelinpelissä. Hän saavutti Pariisissa myös pronssia sekanelinpelissä. Kaksinpelin loppuottelussa hän voitti Harold Mahonyn erin 6–4, 6–2, 6–3. Nelinpelin kullan hän voitti yhdessä Reginald Dohertyn kanssa.


title: Lawrence Doherty

text: Wimbledonin kaksinpelimestaruuksien 1902–1906 lisäksi Doherty voitti Reginal Dohertyn kanssa Wimbledonin nelinpelin kahdeksasti vuosina 1897–1901 ja 1903–1905. Voittaessaan Yhdysvaltain mestaruuskilpailuiden kaksinpelimestaruuden 1903 Dohertystä tuli ensimmäinen tennispelaaja, joka on kyennyt voittamaan Grand Slam -turnauksen kotimaansa ulkopuolella.


title: Lawrence Doherty

text: Lawrence Doherty oli Reggie Dohertyn nuorempi veli. Molemmat veljekset hyväksyttiin International Tennis Hall of Fameen 1980.


title: Lauhala

text: Lauhala on kylä Honkajoen pohjoisosassa Satakunnassa. Kylän läpi kulkee kantatie 44. Lauhalan läpi virtaa Paholuoma-niminen joki.


title: Lauhala

text: Linnuntietä kylästä on matkaa Jyllinkoskelle 0,9 kilometriä, Katkoon 3,8 km, Vakkurinkylään 3,8 km ja Perä-Hyyppään 7,4 km. Kaksi viimeisenä mainittua sijaitsevat Kauhajoella.


title: Lauhala

text: Lauhalan postinumero on 38970.


title: Mutkikas järjestelmä

text: Mutkikas järjestelmä eli "kompleksinen systeemi" on joukon itsenäisten sääntöjen puitteissa toimivien osien muodostama järjestelmä, jonka toimintasäännöt muodostuvat järjestelmän osien välisestä vuorovaikutuksesta. Elävä eliö on tyypillinen esimerkki mutkikkaasta järjestelmästä, esimerkiksi kun kaksi ihmistä kohtaa toisensa kadulla niin, että jommankumman on väistettävä, tapahtuu yleensä niin että molemmat väistävät. Systeemi on kompleksinen, koska molempien ihmisten suorittama väistöliike ei ole systeemin sääntö, vaan se on systeemin kirjoittamaton sääntö, joka muodostuu kahden osan omien sääntöjen vuorovaikutuksesta.


title: Mutkikas järjestelmä

text: Matemaattisesti monet mutkikkaat systeemit ovat epälineaarisia ja kaoottisia. Systeemiteorian kannalta ne ovat dissipatiivisia järjestelmiä, jotka ovat kaukana lämpöopillisesta tasapainosta. Myös neuroverkot ovat mutkikkaita. Monet mutkikkaat järjestelmät ovat markkinoiden tavoin mutkikkaita sopeutuvia järjestelmiä.Eräs tapa kuvata järjestelmän mutkikkuutta tietokoneella voisi olla ilmoittaa sen kuvaamiseen tarvittavan informaation määrä esimerkiksi informaatiopakkauksen jälkeen.


title: Ylä-Mulkku

text: Ylä-Mulkku on saari Vaalan kunnan alueella Oulujärvessä Kainuussa. Ylä-Mulkussa sijaitsee yksi Oulujärven käyntisatamista.


title: Ylä-Mulkku

text: Ylä-Mulkun käyntisatamassa on neljä vierasvenepaikkaa. Saari on Oulujärven retkeilyaluetta. Sataman lisäksi Ylä-Mulkussa on nuotiopaikka, opastaulu, talousjätehuolto, käymälä ja puuvaja.


title: Ylä-Mulkku

text: Peräkiinnitys Ylä-Mulkkuun onnistuu parhaiten tähtäämällä väylältä pohjoisemman saaren länsirantaan.


title: Michał Kazimierz Ogiński

text: Michał Kazimierz Ogiński (, 1731 Varsova, Puola-Liettua – 3. toukokuuta 1799 Słonim, Venäjä) oli puolalais-liettualainen poliitikko, sotilas, muusikko ja säveltäjä.


title: Michał Kazimierz Ogiński

text: Ogińskin poliittinen ura alkoi 18-vuotiaana, jolloin hänet nimitettiin Liettuan suuriruhtinaskuntaan valtion virkamieheksi. Vuonna 1764 hän oli ehdolla Puola-Liettuan kuninkaaksi, mutta hän hävisi kilvassa Stanislaus II Poniatowskille. Sen sijaan hänet nimitettiin Vilnan voivodiksi. Hän liittyi myös venäläisvastaiseen Barin konfederaatioon. Hävittyään Aleksandr Suvorovin johtamille venäläisjoukoille Stołowiczen taistelussa, hän joutui maanpakoon. Hän pystyi kuitenkin palaamaan kotimaahansa 1768 ja hänet nimitettiin Liettuan hetmaniksi, jolloin hänestä tuli toinen Puola-Liettuan korkea-arvoisimmista sotilaista. Vuosien 1788-1791 sejmissä hän oli isänmaallisen puolueen jäsen, mutta vuoden 1792 Venäjälle kärsityn tappion jälkeen hän erosi virastaan ja vetäytyi suvun kartanoon Słonimiim.


title: Michał Kazimierz Ogiński

text: Sotilas-poliittisen uransa ohella Ogiński oli huomattava insinööri ja muusikko. Hän rakennutti Pinsk-Volhynia-maantien, Vilnan asevaraston ja Ogińskin kanavan, joka yhdistää Niemen- ja Dnepr-joet toisiinsa. Hän perusti myös monia tehtaita ja pajoja sukunsa maille.


title: Michał Kazimierz Ogiński

text: Ogiński sävelsi ja harrasti musiikkia, sekä tuki monia muusikkoja. Słonimissa hän ylläpiti kahta teatteriryhmää, italialaista ja puolalaista, painotaloa, sekä suurta orkesteria. Hän vaikutti myös harpun rakenteeseen soittimena ja sävelsi monia teoksia.


title: Whitechapel (yhtye)

text: Whitechapel on yhdysvaltalainen deathcore-yhtye Knoxvillestä, Tennesseestä.


title: Whitechapel (yhtye)

text:
Whitechapelin perustivat helmikuussa 2006 Phil Bozeman, Brandon Cagle ja Ben Savage. Pian sen jälkeen kun ajatus yhtyeestä muodostui, mukaan tulivat Alex Wade, Zach Householder, Gabe Grisp ja Derek Martin. Yhtye levytti ensimmäiset demonsa samana vuonna. Yhtyeen nimi tulee Lontoon kaupunginosasta, joka tunnetaan Viiltäjä-Jackin murhien tapahtumapaikkana. Vuonna 2007 yhtye kirjoitti sopimuksen Siege of Amida Recordsin kanssa Isossa-Britanniassa ja Candlelight Recordsin kanssa Pohjois-Amerikassa, jonka kanssa yhtye teki kokopitkän albumin, "The Somatic Defilementin" kesäkuussa samana vuonna. Lokakuussa 2007, Whitechapel kirjoitti sopimuksen Metal Bladen kanssa ja julkaisi vuonna 2008 uuden albuminsa "This is Exilen". Whitechapel keikkailee tällä hetkellä monien tunnettujen metalliyhtyeiden kanssa.
Studioalbumit


title: Whitechapel (yhtye)

text: EP't


title: Billy Talent III

text: Billy Talent III on kanadalaisen Billy Talent -yhtyeen albumi vuodelta 2009. Albumin tunnetuin kappale on single "Rusted from the Rain".


title: Billy Talent III

text: Albumi nousi Suomen virallisen listan sijalle 3.Bonusraidat iTunesissa


title: Billy Talent III

text: Saksalainen painos


title: Billy Talent III

text: Guitar Villain -painos


title: Katriina Rinne

text: Ansa-Marja Katriina Rinne (s. 6. joulukuuta 1939 Helsinki) on suomalainen näyttelijä. Hän on tehnyt elämäntyönsä teatterissa, mutta on esiintynyt myös muutamissa elokuvissa.


title: Katriina Rinne

text: Katriina Rinne kuuluu Rinteen näyttelijäsukuun. Hänen vanhempansa olivat Jalmari Rinne ja Ansa Ikonen. Myös Rinteen sisarukset Tommi, Tiina, Taneli ja Marjatta Rinne ovat työskennelleet näyttelijöinä.


title: Katriina Rinne

text: Rinne syntyi talvisodan aikana. Hän oli äitinsä Ansa Ikosen esikoinen. Rinne opiskeli näyttelijäksi Teatterikorkeakoulussa. Jo uransa varhaisessa vaiheessa hän sai työskennellä yhdessä äitinsä kanssa.


title: Mustesienet

text: Mustesienet ("Coprinus") ovat joukko nurmikoilla ja metsissä kasvavia usein vaaleansuomuisia sienilajeja, jotka muuttuvat vanhemmiten mustiksi. Sienten lakki saattaa suorastaan sulaa tummaksi nesteeksi, mistä juontuu suvun suomenkielinen nimi. Jotkut lajeista, kuten harmaamustesieni, ovat myrkyllisiä alkoholin kanssa nautittuna. Laji toimii antabuksena, sillä se sisältää esimerkiksi kopriinia. Suomumustesieni on nuorena hyvä ruokasieni.


title: Nipukkamustesieni

text: Nipukkamustesieni ("Coprinopsis acuminata" syn. "Coprinus acuminatus") on harmahtava mustesienilaji. Se muistuttaa sukulaistaan harmaamustesientä. Sekoittamisen välttämiseksi sitä ei tule nauttia ainakaan alkoholin kanssa.


title: Vilppulan rautatieasema

text: Vilppulan rautatieasema () on rautatieliikennepaikka Mänttä-Vilppulan kaupungissa Tampere–Haapamäki-radan varrella. Oriveden asemalle on rautateitse etäisyyttä noin 46 kilometriä ja Haapamäelle noin 25 kilometriä . Mänttä-Vilppulan alueella on Vilppulan rautatieaseman ohella Kolhon seisake matkustajaliikenteen käytössä.


title: Vilppulan rautatieasema

text: Vilppulan asemarakennus rakennettiin Knut Nylanderin laatimien IV luokan tyypin numero 1 piirustusten mukaan; Pohjanmaan rataa varten laadittiin kaksi erilaista IV luokan aseman tyyppipiirustusta. Tässä tyypissä julkisivun puolelle rakennettiin avokuisti pylväineen ja se oli koristeellisempi kuin muut IV luokan asemat. Samanlainen asema rakennettiin myös Alavudelle ja Seinäjoelle. Vilppulan vuonna 1883 valmistunut asemarakennus on säilynyt ulkoasultaan lähes alkuperäisenä, vaikka sitä laajennettiin vuonna 1903 Bruno Granholmin suunnitelmien mukaan. Asema-alueelle rakennettiin myös Jämsänkosken ja Mäntän tehtaiden varastorakennukset. Vuonna 1934 valmistui kolmepaikkainen tiilinen veturitalli, joka muutettiin 1950-luvulla VR:n Mäntän linja-autojen talliksi.


title: Vilppulan rautatieasema

text: Kauko-ohjauksen myötä junasuoritus Vilppulassa lopetettiin vuonna 2004, mutta asemalle jäivät niin lipunmyynti kuin VR Cargon ja veturimiesten tukikohdatkin. Vilppula on edelleen vilkas henkilö- ja tavaraliikenteen asema, joka palvelee niin Vilppulan kirkonkylän kuin Mäntän kaupunginkin tarpeita. Museovirasto on luokitellut Vilppulan asema-alueen valtakunnallisesti merkittäväksi suojelukohteeksi.


title: Vilppulan rautatieasema

text: Vilppulan aseman pohjoispuolelta haarautuu teollisuusrata Mänttään. Serlachius Oy rakennutti alkujaan kapearaiteisen radan vuosina 1896–1897. Rata muutettiin normaaliin raideleveyteen vuonna 1929, jolloin se myös siirtyi valtion omistukseen. Asemalta rakennettiin vuonna 1907 lisäksi satamarata Vilppulankosken alapuolelle, mutta tämä rata purettiin 1980-luvun puolivälissä. Satamassa oli VR:n rataosaston varikko, jonka paikalla toimi puolustusvoimien varikko vuosina 1970–1991.


title: Punapääkaljukas

text: Punapääkaljukas, aikaisemmalta nimeltään punapääkalliotimali ("Picathartes oreas") on länsiafrikkalainen varpuslintu.


title: Punapääkaljukas

text: Tämä lintu on noin 35 senttimetrin pituinen, pyrstön osuus tästä on 14 senttiä. Punapääkaljukas on värikäs lintu: selkäpuoli on harmaa, alapuoli keltainen, pään etuosa tumma ja takaosa punainen. Koivet ovat voimakkaat ja pyrstö pitkähkö.


title: Punapääkaljukas

text: Punapääkaljukas esiintyy Afrikassa Guineanlahden pohjukassa Pohjois-Nigeriasta Gabonin keski-ja eteläosiin. Lajin populaation koko on tuskin enempää kuin 10 000 yksilöä. Se on uhanalainen elinympäristöjen häviämisen takia.


title: Punapääkaljukas

text: Punapääkaljukkaat elävät pääasiassa sademetsissä.


title: Punapääkaljukas

text: Laji pesii yhdyskunnittain onkaloissa, luolissa ja laajoissa puunkoloissa.


title: Punapääkaljukas

text: Punapääkaljukas syö enimmäkseen selkärangattomia, varsinkin muurahaisia, ja myös pieniä selkärankaisia, kuten liskoja ja sammakoita.


title: Nuotiomustesieni

text: Nuotiomustesieni ("Coprinellus angulatus" vanh. "Coprinus angulatus") on palopaikoilla viihtyvä mustesienilaji. Sukulaislaji on esimerkiksi palomustesieni. Nuotiomustesieni kasvaa alkukesästä syksyyn. Se on Suomessa yleinen.


title: Norjan kuninkaalliset ilmavoimat

text: Norjan kuninkaalliset ilmavoimat () on virallisesti 10. marraskuuta 1944 perustettu Norjan asevoimien ilmapuolustuksesta vastaava puolustushaara, joka muodostettiin yhdistämällä maavoimien lentojoukot ("Hærens Flyvåpen") ja merivoimien lentojoukot ("Marinens Flyvevæsen"). Kumpikin yhdistetyistä lentojoukoista oli perustettu vuonna 1915. Vuonna 1944 neljä perustettua Norjan ilmavoimien laivuetta olivat alkuperältään Yhdistyneen kuningaskunnan ilmavoimien norjalaisilla ohjaajilla miehitettyjä laivueita, jotka olivat sotineet Saksaa vastaan toisessa maailmansodassa Englannista käsin.


title: Norjan kuninkaalliset ilmavoimat

text: Norja osti vuonna 1912 Saksasta Taube-lentokoneen ja Ranskasta Farman-lentokoneen. Norjalainen upseeri lähetettiin tuolloin Ranskaan lentokoulutukseen.


title: Norjan kuninkaalliset ilmavoimat

text: Norjassa aloitti vuonna 1914 toimintansa laivaston lentokonetehdas, Marinens Flyvebaatfabrikk Horteniin. Se rakensi lisenssillä ranskalaisia, saksalaisia, englantilaisia (Sopwith Baby) ja yhdysvaltalaisia lentokoneita Norjan puolustusvoimille.


title: Norjan kuninkaalliset ilmavoimat

text: Tehtaan lisenssillä valmistamat konemallit olivat:


title: Norjan kuninkaalliset ilmavoimat

text: Ensimmäisen maailmansodan lopulta lähtien Norjaan ostettiin muutamia lentokoneita, kuten Armeijan ilmavoimille kaksi Avro 504A ja kolme Avro 504K konetta.


title: Norjan kuninkaalliset ilmavoimat

text: Norjan maavoimien kolme lennostoa ja Norjan laivaston ilma-ase organisoitiin uudelleen vuonna 1933. Niiden lentokonevahvuuksia alettiin nostaa ja lentokalustoa uusia.


title: Norjan kuninkaalliset ilmavoimat

text: Toisen maailmansodan alkaessa norjalainen sotilaslentokonekalusto oli vanhentunutta. Norjalla ei ollut pommikoneita, vaan pelkästään meritiedustelukoneita ja hävittäjiä. Hävittäjistä tehokkain oli Gloster Gladiator, jonka Suomi totesi jo talvisodassa hävittäjänä täysin vanhentuneeksi. Gladiaattoreista vain seitsemän oli lentokunnossa. Kaluston runko oli Fokker C.V – niitä oli kaikkiaan 73 kappaletta pääosin Norjassa rakennettuina. Laivaston ilmavoimien 32 lentokonetta olivat ainoastaan tiedusteluun kykeneviä vesilentokoneita.


title: Norjan kuninkaalliset ilmavoimat

text: Norjan ilma-ase taisteli maahan hyökänneitä saksalaisia vastaan eri kentiltä käsin ennen maan antautumista. Osa lentäjistä pakeni Englantiin ja liittyi Kuninkaallisiin ilmavoimiin, joiden norjalaiset lentäjät koulutettiin Torontossa, Kanadassa, Catalina- ja Mosquito-kalustolle.


title: Norjan kuninkaalliset ilmavoimat

text: Toisen maailmansodan jälkeen Norjan ilmavoimien aseostot kohdistuivat nopeasti vanhenevaan englantilaiseen ja yhdysvaltalaiseen kalustoon kuten Spitfire, Mosquito, Catalina, Airspeed Oxford ja Avro Anson. Lentokoneita Norjan ilmavoimilla oli 1940-luvulla 113 kappaletta.


title: Norjan kuninkaalliset ilmavoimat

text: Norjan ilmavoimien esimmäinen suihkuhävittäjä oli 1947 ostettu brittiläisen De Havillandin Vampire. Norja liittyi Natoon vuonna 1949. Lähes pelkästään yhdysvaltalaisvalmisteisten lentokoneiden hankinta Norjan ilmavoimille alkoi 1950-luvun puolessavälisä. Norja osti tuolloin Thunderflash, Sabre- ja Thunderjet-hävittäjiä.


title: Norjan kuninkaalliset ilmavoimat

text: Monet näistä konetyyppien yksilöistä ovat sijoitettuna, vapaasti yleisön ihasteltaviksi. Norjan valtio ylläpitää sotilasilmailuun liittyvää museota Bodøssa.


title: Norjan kuninkaalliset ilmavoimat

text: Norjan ilmavoimein päätukikohdat ovat Gardermoen Oslon lähellä, Sola Stavangerin luona, Vaernes Trondheimin luona, Rygge Kaakkois-Norjassa ja Bodø Pohjois-Norjassa. Tukikohtien painopiste on pohjoisessa. Bodøn on sanottu olleen Yhdysvaltain vakoilulentokoneiden laskupaikka niiden Turkista tai Pakistanista alkaneiden Neuvostoliiton ylitysten jälkeen.


title: Norjan kuninkaalliset ilmavoimat

text: Nykyään kalusto koostuu F-16-hävittäjistä. Lentäjät koulutetaan myös pommitusrooliin.


title: Varjomustesieni

text: Varjomustesieni ("Coprinellus bisporiger" syn. "Coprinus bisporus") on Suomessa tavattava mustesienilaji. Sen sukulaisiin kuuluu syötäviä lajeja, kuten suomumustesieni, ja myrkyllisiä, kuten harmaamustesieni. Sieni kasvaa niityillä, pelloilla ja puutarhoissa, joskus jopa hevosen ja lehmän lannalla. Se on Suomessa yleinen.


title: Anapistula caecula

text: Anapistula caecula on ehdokas pienimmäksi tunnetuksi hämähäkkilajiksi. Se esiintyy läntisessä Afrikassa, Norsunluurannikolla ja kuvattiin tieteelle ensi kerran vasta vuonna 1993.


title: Anapistula caecula

text: Aikuinen "A. caecula" -naaras on vain 0,46 millimetrin pituinen. Koska hämähäkkien koiraat ovat yleensä naaraita pienikokoisempia, lajin koiras saattaa olla pienin hämähäkki, mutta "A. caecula"n koirasyksilöä ei toistaiseksi ole löydetty. On mahdollista, että laji lisääntyy neitseellisesti, kuten eräiden pienimpien hämähäkkilajien on arveltu tekevän.


title: Luettelo Turo’s Hevi Geen kappaleista

text: Tämä on luettelo Turo's Hevi Gee -yhtyeen levyttämistä kappaleista aakkosjärjestyksessä.


title: Savikkomustesieni

text: Savikkomustesieni ("Coprinellus callinus" syn. "Coprinus hiascens") on puistoissa ja täytemailla kasvava mustesienilaji. Se viihtyy erityisesti savimailla. Laji on Suomessa yleinen.


title: Bell 47

text: Bell 47 on kevyt yhdysvaltalainen Bell Helicopter-yhtiön valmistama helikopteri. Sitä valmistettiin vuosina 1946–1974. Se on yksipaikkainen ja kaksilapainen. Voimalaitteena on yksi mäntämoottori.


title: Bell 47

text: Bell 47 kehitettiin Bell Model 30 –helikopteriprototyypistä, ja siitä tuli 8. maaliskuuta 1946 ensimmäinen siviili-ilma-alukseksi sertifioitu helikopteri.


title: Bell 47

text: Bell 47:n eri versioita valmistettiin vuoteen 1974 asti kaikkiaan 5600 kappaletta. Lisenssivalmistusta oli Italiassa (Agusta), Japanissa (Kawasaki) ja Englannissa (Westland). Yhdysvaltain armeija käytti Bell 47:n sotilasversiota, H-13 Sioux'ta Korean ja Vietnamin sodissa.


title: Bell 47

text: Henkilöstöä eli lentäjiä oli 1 tai 2. Hyötykuorma oli 1 matkustaja tai 479 kg. Enin nopeus oli 169 km/h ja matkanopeus 135 km/h. Kantama oli 396 km. Nousunopeus oli 4.4 m/s. Lentolaitteen Lycoming -mäntämoottori oli 6-sylinterinen ja se antoi tehoksi 280 hv (210 kW).


title: Bell 47

text: Imatran Voima Oy hankki vuonna 1953 Suomeen ensimmäisen helikopterin . Sillä koulutettiin Suomen ilmavoimien ensimmäiset helikopterilentäjät. Kone (rek. OH-HIA) on nykyisin (2009) Suomen Ilmailumuseossa Vantaalla. Toinen Bell 47D-1-kopteri (rek. OH-HIB) on nykyään keräilijän kokoelmissa Sääksmäen Tarttilassa.


title: Bell 47

text: Agusta-Bellin valmistamia koptereita on ollut käytössä myös Suomessa. 2 kpl Agusta-Bell 47J-kopteria (rek. OH-HIW ja OH-HSI) on myös keräilijän kokoelmissa Sääksmäen Tarttilassa.


title: Bell 47

text: Ahveniston helikopterionnettomuudessa vuonna 1984 Agusta-Bell 47J –tyyppisen helikopterin epäonnistunut laskeutuminen johti yhden matkustajan ja neljän katsojan kuolemaan.


title: Bell 47

text: Fabianinkadun helikopterionnettomuudessa vuonna 1965 kuoli kolme ihmistä ja yksi loukkaantui, kun Agusta-Bell 47J Ranger -helikopteri putosi kadulle.


title: Matti Järvinen (muusikko)

text: Matti Järvinen on suomalainen muusikko ja lauluntekijä, jonka uraan on kuulunut mm. vaasalainen S.P. Insect- sekä tamperelainen Matthews-yhtye. Ehkä parhaiten Järvinen tunnetaan vuonna 1976 ilmestyneestä sooloalbumista "Matin levy", jolla rumpuja soitti Upi Sorvali, bassoa Ilkka Hanski ja Järvinen itse kaikkia muita soittimia. Sen arvosteluissa hän sai tunnustusta erityisesti kitaristina. Järvinen vetäytyi julkisuudesta ja musiikkiuralta, kun levy ei saavuttanut kaupallista menestystä. Hän ei ollut kiinnostunut keikkailusta, joten levy-yhtiökään ei enää julkaissut häneltä uutta materiaalia. Hän asui uransa jälkeen Vaasassa ja Keravalla.


title: Lähteikkömustesieni

text: Lähteikkömustesieni ("Coprinus aquatilis") on soistuneilla puronvarsilla ja rantakosteikoissa kasvava mustesienilaji. Laji kasvaa lahopuulla ja on Suomessa yleinen.


title: Korsimustesieni

text: Korsimustesieni ("Coprinopsis friesii" syn. "Coprinus friesii") on puistoissa, puutarhoissa ja rantametsiköissä kasvava mustesienilaji. Se kasvaa lahoavilla ruohoilla ja kasvinjätteillä. Se on Suomessa melko yleinen.


title: Kaljumustesieni

text: Kaljumustesieni ("Parasola galericuliformis" syn. "Coprinus galericuliformis") on lehdoissa, puistoissa ja puutarhoissa kasvava mustesienilaji. Se kasvaa ruohikoissa, risuissa, puruilla ja lahopuulla. Laji on Suomessa melko yleinen.


title: Hupamustesieni

text: Hupamustesieni ("Coprinellus flocculosus" syn. "Coprinus flocculosus") on nurmikoilla, lintujen ruokintapaikoilla yms. ravinteikkailla alustoilla kasvava mustesienilaji. Se viihtyy lannalla ja lahoavilla kasvinjätteillä. Laji on Suomessa yleinen.


title: Sicarius hahni

text: Sicarius hahni on eteläisen Afrikan autiomaissa esiintyvä keskikokoinen hämähäkkilaji.


title: Sicarius hahni

text: Muiden "Sicarius"-lajien tapaan "S. hahni" on maan pinnalla elävä hämähäkki, joka saalistaa vaanimalla. Se kaivautuu hiekkaan aivan maanpinnan alle ja syöksähtää liian lähelle eksyvän saaliin kimppuun. Hämähäkin pinnassa olevat karvat sitovat hiekanjyviä ja tarjoavat näin eläimelle toimivan naamioinnin.


title: Sicarius hahni

text: "S. hahnin" myrkky ei vaikuta uhrin hermostoon vaan tuhoaa erittäin tehokkaasti kudoksia puremakohdan ympäriltä ja johtaa pureman saaneessa ruumiinosassa leviävään nekroosiin. Toisin kuin muiden myrkyllisyydestään kuuluisien hämähäkkien tapauksessa, "S. hahnin" myrkylle ei ole olemassa vastamyrkkyä ja pureman arvellaan olevan kohtalokas. Tämä tekee siitä luultavasti vaarallisimman yksittäisen hämähäkkilajin. "S. hahni" ei kuitenkaan ole aggressiivinen ja elää autiomaassa, mikä vähentää lajin vaarallisuutta käytännössä.


title: Katri Lindeqvist

text: Katri Lindeqvist (o.s. Kerkola, s. 5. syyskuuta 1980) on suomalainen suunnistaja. Hän edustaa Paimion Rastia ja häntä valmentaa Janne Salmi.


title: Katri Lindeqvist

text: Lindeqvist suunnisti avausosuuden Suomen viestijoukkueessa, joka voitti maailmanmestaruuden Olomoucissa 2008. Samana vuonna hän avasi Suomen pronssijoukkueen viestin Ventspilsin EM-kilpailuissa.


title: Häivemustesieni

text: Häivemustesieni ("Coprinellus ephemerus" syn. "Coprinus ephemerus") on laidunmailla ja lannassa viihtyvä mustesienilaji. Se kasvaa oljilla, sekä hevosten, hirvien ja lehmien lantakasoissa. Laji on Suomessa melko yleinen.


title: Silomustesieni

text: Silomustesieni ("Parasola leiocephala" tai "Coprinus leiocephalus") on esimerkiksi puistoissa, puutarhoissa ja nurmikoilla kasvava mustesienilaji. Se kasvaa lehtihumuksella ja mädäntyvillä kasvinjätteillä. Laji on Suomessa melko yleinen.


title: Nurmimustesieni

text: Nurmimustesieni ("Parasola megasperma" vanh. "Coprinus megaspermus") on puistoissa, nurmikoilla ja tienvarsilla kasvava mustesienilaji. Se kasvaa ruohikkojen karikkeessa. Laji on Suomessa melko yleinen.


title: Tadeusz Ogiński

text: Tadeusz Franciszek Andrzej Ogiński (, 26. elokuuta 1712 – 31. joulukuuta 1783 Maladzyechna, Puola-Liettua) oli puolalais-liettualainen virkamies ja kuului szlachtaan. Hän toimi korkeana virkamiehenä Liettuan suuriruhtinaskunnassa vuodesta 1737 ja Trakain linnanherrana vuodesta 1744. Vuodesta 1770 lähtien hän oli Trakain voivodi. Vuonna 1744 hän toimi 5. lokakuuta – 19. marraskuuta Puola-Liettuan parlamentin sejmin puhemiehenä Grodnossa.


title: Tadeusz Ogiński

text: Hänet lyötiin Puolan Valkoisen Kotkan ritarikunnan ritariksi 3. elokuuta 1742.


title: Kiillemustesieni

text: Kiillemustesieni ("Coprinellus micaceus" vanh. "Coprinus micaceus") on suurina ryhminä kasvava mustesienilaji. Se kasvaa lehtimetsissä, puistoissa ja pihoilla. Laji on Suomessa yleinen.


title: Pipanamustesieni

text: Pipanamustesieni ("Parasola misera" syn. "Coprinus miser") on esimerkiksi metson, jäniksen ja hirven lannalla kasvava mustesienilaji. Se kasvaa metsissä ja puutarhoissa. Laji on Suomessa melko yleinen.


title: Chez Dominique

text: Chez Dominique oli Helsingin keskustassa Rikhardinkadulla sijainnut pohjoismais-ranskalainen arvostettu kahden Michelin-tähden ravintola. Vuonna 1998 perustetun ravintolan omisti ja sen keittiömestarina toimi Hans Välimäki.


title: Chez Dominique

text: Brittiläinen "Restaurant"-lehti sijoitti Chez Dominiquen vuonna 2009 vuosittaisella maailman 50 parhaan ravintolan listallaan parhaana suomalaisravintolana sijalle 21. Vuonna 2010 sijoitus oli 23., ja vuonna 2011 sijoitus oli 35:s.


title: Chez Dominique

text: Keväällä 2013 ravintola alkoi suunnitella toiminnan lopettamista ja antoi ymmärtää, että tämä tapahtuisi välittömästi. Kyseessä oli kuitenkin liioiteltu markkinointitempaus, ja ennen lopettamista ravintola muuttui ensin muutaman kuukauden ajaksi "Bye Bye Dominique" -nimiseksi bistroksi. Elokuussa 2013 Chez Dominique antoi todellisen lopetusilmoituksensa. Ravintola suljettiin 5. lokakuuta 2013.


title: Malkakatto

text: Malka- eli tuohikatto on yksi historiallisesti käytetty kattojen katetyyppi. Se oli yleisessä käytössä Suomessa aina 1860-luvulle saakka.


title: Malkakatto

text: Malkakaton vesieristeenä on koivuntuohi. Koska tuohi haurastuu nopeasti auringossa, tuohilevyjen suojaksi ladottiin malkoja, jotka samalla pitävät kattotuohia paikoillaan. Malat tehtiin säänkestävyyden vuoksi kuusiriu'uista halkaisemalla ja asennettiin paikoilleen halkaistu puoli alaspäin. Malkojen päälle asennettiin painopuita ja toisinaan vielä kiviä estämään tuulen tuhoja.


title: Malkakatto

text: Malka- ja painopuita uusimalla ja siten kattotuohia auringolta ja tuulelta suojaamalla tuohinen vesieriste saattoi kestää jopa ihmisiän.


title: Emil Wingstedt

text: Emil Wingstedt (s. 9. toukokuuta 1975 Växjö) on ruotsalainen suunnistaja. Hän edustaa norjalaista Halden SK -seuraa. Wingstedt on moninkertainen maailman- ja Euroopan mestari.


title: Ivan Mane Jarnovic

text: Ivan Mane Jarnovic (, 1740/1745–1804) oli kroatialainen viulisti ja säveltäjä. Hän oli luultavasti kotoisin Dubrovnikista.


title: Ivan Mane Jarnovic

text: Jarnovic esiintyi, sävelsi ja johti orkestereja ympäri Euroopan. Hän kiersi Ranskassa, Itävallassa, Saksassa, Sveitsissä, Puolassa, Skandinaviassa ja Englannissa. Hän oli ensiviulistina Katariina Suuren orkesterissa Venäjällä.


title: Ivan Mane Jarnovic

text: Jarnovicin tuotanto käsittää 50 kamarimusiikkiteosta, 22 viulukonserttoa, joista 17 on säilynyt. Hänen ansiokseen luetaan hitaan "romanza"-osan lisääminen viulukonserton rakenteeseen.


title: Gunvor Brettschneider

text: Gunvor Birgit Renate Brettschneider (s. 19. joulukuuta 1933 Sipoo) on Svenska social- och kommunalhögskolanin entinen rehtori ja helsinkiläinen kunnallispoliitikko. Koulutukseltaan hän on sairaanhoitaja ja yhteiskuntatieteiden maisteri.


title: Gunvor Brettschneider

text: Brettschneider toimi Svenska social- och kommunalhögskolanin rehtorina vuosina 1975–1989. Vuonna 1984 koulusta tehtiin Helsingin yliopiston yksikkö. Työssään Brettschneider on pyrkinyt edistämään pohjoismaista yhteistyötä, erityisesti sosiaalityön koulutuksessa ja tutkimuksessa. SSHK:n jätettyään Brettschneider asui kahdeksan vuotta Ruotsissa ja toimi siellä muun muassa Suomen Tukholman-suurlähetystön sosiaaliattaseana. ja Pohjoismaiden ministerineuvoston alaisen sosiaalialan johtavien työntekijöiden jatkokoulutusohjelman vt. rehtorina Göteborgissa.


title: Gunvor Brettschneider

text: Vuonna 1987 Brettschneiderille myönnettiin Sosiaaliturvan kunniamitali.


title: Gunvor Brettschneider

text: Eläkkeelle siirryttyään Brettschneider on toiminut Helsingin kunnallispolitiikassa, muun muassa sosiaalilautakunnan jäsenenä vuosina 2001–2004 ja terveyslautakunnan jäsenenä 2005–2008. Brettschneider oli aiemmin varalla Helsingin kaupunginvaltuustossa Ruotsalaisen kansanpuolueen valtuustoryhmään, ja vuoden 2012 kunnallisvaaleissa hänet valittiin 847 henkilökohtaisella äänellä kaupunginvaltuutetuksi. Hän on myös RKP:n puoluehallituksen varajäsen.


title: Gunvor Brettschneider

text: Helmikuussa 2014 Brettshcneider teki Helsingin kaupunginvaltuustossa valtuustoaloitteen, jossa kaupunkia kehotetaan tutkimaan, suosiiko kaupunki auraustoimessaan miehiä. Miesvaltaisille työpaikoille vievät kadut ja kehätiet aurataan aloitteen mukaan ensimmäiseksi. Tämä on mahdollisesti syrjivä käytäntö, jota aloitteen mukaan pitää tarkastella.


title: Gunvor Brettschneider

text: Brettschneiderin isä oli 1920-luvun alussa Suomeen muuttanut Saksan kansalainen, äiti suomalainen. Moskovan välirauhan jälkeen Suomessa olevat Saksan ja Unkarin kansalaiset vangittiin internointileireille. Gunvor perheineen suljettiin kymmenvuotiaana leirille Oittiin ja Tammisaareen.


title: Gunvor Brettschneider

text: Brettschneider on naimisissa Tukholman suomalaisen seurakunnan entisen kirkkoherran, rovasti Urpo Kokkosen kanssa.


title: Gunilla Svärd

text: Gunilla Svärd (s. 26. maaliskuuta 1970) on ruotsalainen suunnistaja. Hän asuu Uppsalassa ja edustaa IF Thor -seuraa. Hän on kaksinkertainen viestin maailmanmestari sekä keskimatkan ja viestin Euroopan-mestari.


title: Pierre Baillot

text: Pierre Marie François de Sales Baillot (1. lokakuuta 1771 Passy, Ranska – 15. syyskuuta 1842 Pariisi) oli ranskalainen viulisti ja säveltäjä.


title: Pierre Baillot

text: Baillot opiskeli viulunsoittoa Giovanni Battista Viottin johdolla. Hän opetti viulunsoittoa Pariisin konservatoriossa. Hän kirjoitti konservatorion virallisen viulunsoittomenetelmän yhdessä Pierre Roden ja Rodolphe Kreutzerin kanssa sekä kirjoitti yksin teoksen "J'art du violon" (1834). Baillotilla oli perustavanlaatuinen rooli viulun teknisessä ja musiikillisessa kehityksessä aikana, jolloin virtuositeettia pidettiin avoimesti arvossa. Hän johti myös Pariisin oopperaa, antoi sooloresitaaleja ja oli huomattava kamarimuusikko. Hän kuoli Pariisissa.


title: Hanna Tainio

text: Hanna Maria Tainio (s. 20. syyskuuta 1960 Tampere) on suomalainen SDP:tä edustava poliitikko. Hän oli kansanedustaja kaudella 2011–2015. Tampereen kaupunginvaltuuston jäsen hän on ollut vuodesta 1988 ja valtuuston puheenjohtaja vuosina 2005–2006.


title: Hanna Tainio

text: Tainio oli sosiaalidemokraattien pormestariehdokas vuosina 2006 ja 2008. Vuoden 2008 kunnallisvaaleissa hänet valittiin valtuustoon Tampereen toiseksi suurimmalla ja koko maan seitsemänneksi suurimmalla henkilökohtaisella äänimäärällä, yli 4 400 äänellä, voittaen istuvan pormestarin Timo P. Niemisen lähes 2 000 äänellä. Vuoden 2012 kuntavaaleissa Tainio oli Tampereen eniten ääniä saanut ehdokas


title: Hanna Tainio

text: Vuoden 2011 eduskuntavaaleissa Tainio valittiin kansanedustajaksi Pirkanmaan vaalipiiristä 10 400 äänellä. Hän oli vaalipiirin eniten ääniä saanut ehdokas. Taino putosi eduskunnasta vuoden 2015 vaaleissa.


title: Hanna Tainio

text: Tainio oli Raha-automaattiyhdistyksen hallituksen puheenjohtaja vuodesta 2013 RAY:n lakkautukseen eli vuoden 2016 loppuun asti.


title: Hanna Tainio

text: Koulutukseltaan Tainio on lääketieteen tohtori ja yliopiston dosentti. Hänen isänsä oli Hämeen läänin maaherra Risto Tainio.


title: Evángelos Mántzios

text: Evángelos ”Vangélis” Mántzios (, s. 22. huhtikuuta 1983 Ateena, Kreikka) on kreikkalainen jalkapalloilija. Hän edustaa Kreikan pääsarjassa pelaavaa Panathinaikosta. Mántzios on pelipaikaltaan hyökkääjä.


title: BL 8 inch Howitzer Mk 7

text: BL 8 inch Howitzer Mk 7 eli 203 H 17 on heinäkuusta 1916 alkaen valmistettu järeä kahdeksantuumainen haupitsi, joita ostettiin Suomeen Yhdysvalloista talvisodan aikana 32 kappaletta. Sen kantama, 12 300 jaardia eli 11 250 metriä, oli pidempi kuin Mk 6:n.


title: BL 8 inch Howitzer Mk 7

text: Haupitsin tuliasemapaino oli 8 700 kg, putken pituus 16 kaliiperia, ammuksen lähtönopeus 388 m/s, sivusuuntausala +/- 4 astetta, koro 0 – 50 astetta ja kantama 9,5 km.


title: BL 8 inch Howitzer Mk 7

text: Haupitseja valmistettiin pääasiassa Yhdistyneessä kuningaskunnassa, mutta myös Midvale Steel Co:n saamalla lisenssillä Yhdysvaltojen liityttyä ensimmäiseen maailmansotaan. Yhdysvalloissa valmistetut haupitsit menivät sekä briteille että yhdysvaltalaisille.


title: BL 8 inch Howitzer Mk 7

text: Suomessa ei 203 H/17:ää ehditty saada talvisotaan. Aluksi tykit osoitettiin 1. raskaalle, 2. raskaalle ja 3. raskaalle patteristolle, mutta uudelleen organisoinnin jälkeen ne menivät 11., 12., 13., 14., 15., ja 16. raskaalle patterille.


title: BL 8 inch Howitzer Mk 7

text: Koska Suomen ilmavoimilla ei ollut rynnäkkölentokoneita, käytettiin järeitä haupitseja niiden asemasta tuhoamaan raskaita bunkkereita ja muita linnoituslaitteita. Niiden tulinopeus oli ammuksen massasta johtuen vähäinen: yksi laukaus minuutissa.


title: BL 8 inch Howitzer Mk 7

text: Järeiden haupitsien historia Yhdistyneessä kuningaskunnassa perustuu buurisotien aikaiseen havaintoon raskaan tykistön tarpeesta, jonka britit ratkaisivat ensisijaisesti sovittamalla raskaita ja järeitä rannikkotykkejä maalla kulkeville laveteille. BL 8 inch Howitzer Mk 1, Mk 2, Mk 3, Mk 4 ja Mk 5 ovat tätä perua.


title: BL 8 inch Howitzer Mk 7

text: Sen sijaan uudemmat BL 8 inch Howitzer Mk 6, Mk 7 ja Mk 8 ovat alun perin kenttätykeiksi suunniteltuja.


title: BL 8 inch Howitzer Mk 7

text: Yksi 203 H/17 E eli BL 8 inch Howitzer Mk 7 on Suomen Tykistömuseon tykkipihalla, yksi Sotamuseon pihalla ja kaksi Tykistöprikaatissa Niinisalossa.


title: Pentti Kettunen

text: Pentti Herman Kettunen (s. 25. helmikuuta 1942 Iisalmi) on kajaanilainen poliitikko, joka toimi SMP:n kansanedustajana vuosina 1983–1987 ja 1989–1991 ja perussuomalaisten kansanedustajana vuosina 2011–2015.


title: Pentti Kettunen

text: Kettunen on koulutukseltaan merkantti. Hänen toimintansa SMP:ssä alkoi vuonna 1979 puolueen Pohjois-Suomen järjestösihteerinä. Hänet valittiin eduskuntaan vuoden 1983 vaaleissa. Vuoden 1987 vaaleissa hän jäi varasijalle, mutta nousi vuonna 1989 takaisin eduskuntaan J. Juhani Kortesalmen tultua valituksi Mikkelin läänin maaherraksi.


title: Pentti Kettunen

text: SMP:n jälkeen Kettunen on toiminut muun muassa perussuomalaisissa. Hän oli ehdolla eduskuntaan vuoden 2007 eduskuntavaaleissa, muttei tullut valituksi. Kettunen palasi kansanedustajaksi vuoden 2011 vaaleissa. Hän on Kajaanin kaupunginvaltuuston ja Kainuun maakuntavaltuuston jäsen. Kettunen oli ehdolla vuoden 2015 eduskuntavaaleissa, mutta ei tullut valituksi.


title: Pentti Kettunen

text: Joulukuussa 2012 Kettunen jätti kohua herättäneen aloitteen vihreän eduskuntaryhmän sijoittamiseksi Urho Kekkosen kansallispuistoon. Elokuussa 2013 hän vieraili kansanedustaja Teuvo Hakkaraisen kanssa Sodankylässä ja Ivalossa tehden asiasta epävirallisen mielipidekyselyn paikallisten asukkaiden keskuudessa.


title: Pentti Kettunen

text: Huhtikuussa 2014 Kettunen teki eduskunnassa huomiota herättäneen lakialoitteen, jonka mukaan aviossa synnyttänyt perheen äiti saisi aikaistusta eläkeikään, mikäli jompi kumpi puolisoista on Suomen kansalainen. Kainuun Sanomat piti lakialoitetta provokaationa.


title: Szlachta

text: Szlachta tarkoittaa aatelistoa Puolan kuningaskunnassa, Liettuan suuriruhtinaskunnassa ja niiden vallan alla olevilla alueilla. Szlachtan jäsenet olivat maanomistajia, ja heillä oli huomattavia poliittisia etuoikeuksia, jotka poistettiin Puolan perustuslailla 1921.


title: Naoto Tajima

text: Naoto Tajima (, 15. elokuuta 1912 Iwakuni – 4. joulukuuta 1990) oli japanilainen yleisurheilija ja olympiavoittaja Berliinin olympialaisista 1936.


title: Naoto Tajima

text: Tajima oli syntynyt Iwakunissa ja valmistui Kioton yliopistosta juuri ennen Berliinin olympialaisia. Toukokuussa hän oli voittanut Japanin valintakilpailut keskinkertaisella tuloksella 15,27, mutta kesäkuussa hän hyppäsi jo 15,67.


title: Naoto Tajima

text: Olympialaisten pituuskarsinnassa raja oli vaatimaton 715. Loppukilpailussa Tajima hyppäsi parhaansa 774 kolmannella yrityksellä, mikä riitti pronssiin Jesse Owensin ja Luz Longin jälkeen. Kolmiloikassa Tajimaa pidettiin etukäteen Japanin heikoimpana lenkkinä, mutta helpon karsinnan (raja vain 14,00) jälkeen Tajima hyppäsi heti ensimmäisellään ennätyksensä 15,76 ja neljännellä saavutti ensimmäisenä maailmassa 16 metrin tuloksen hyppäämällä tasan 16,00. Historiallisen hypyn loikkien pituudet olivat epävirallisesti 6,20 – 4,00 – 5,80.


title: Naoto Tajima

text: Olympiakultamitali oli Japanin kolmas peräkkäinen kolmiloikassa. Japanin seuraavaa yleisurheilun olympiakultaa jouduttiinkin sitten odottamaan yli 60 vuotta, aina Naoko Takahashin maratonjuoksun olympiavoittoon asti. Tajiman kolmiloikkatulos kesti maailmanennätyksenä 15 vuotta ja Japanin ennätyksenä 20 vuotta.


title: Stig Kankkonen

text: Stig Bertel Kankkonen (s. 13. lokakuuta 1945 Kokkola) on suomalainen toimittaja. Hän on koulutukseltaan teologian maisteri.


title: Stig Kankkonen

text: Kankkonen aloitti toimittajanuransa Österbottningen-lehdessä 1975–1979. Hän oli Hufvudstadsbladetin toimittaja 1979–1992. Sen jälkeen hän työskenteli 1992–1995 Österbottningenin päätoimittajana, mutta palasi Hufvudstadsbladetiin 1995 pääkirjoitustoimittajaksi. Vuosina 2001–2010 hän oli Kyrkpressenin päätoimittaja.


title: Stig Kankkonen

text: Hän on toiminut Kristillisdemokraattien puoluesihteerinä ja kehitys- ja tiedotuspäällikkönä ja sittemmin RKP:ssä. Kankkonen valittiin Espoon kaupunginvaltuustoon RKP:n listoilta vuoden 2008 kunnallisvaaleissa. Hän oli myös ehdolla vuoden 2011 eduskuntavaaleissa.


title: Kuusiraitamalawinahven

text: Kuusiraitamalawinahven ("Pseudotropheus demasoni") on afrikkalaisessa Malawijärvessä elävä endeeminen kirjoahvenlaji, jota voidaan pitää myös akvaariossa. Lajia tunnetaan järvestä vain kahdelta pienehköltä riutalta, minkä vuoksi se on luokiteltu vaarantuneeksi.


title: Kuusiraitamalawinahven

text: Kuusiraitamalawinahven on suhteellisen pienikokoinen verrattuna muihin sukunsa edustajiin. Koiras saavuttaa vain 6,3 cm pituuden. Kuusiraitamalawinahvenkoiras on pohjaväriltään tummansininen. Kalan suomupuvussa on kuusi vaaleammansinistä raitaa.


title: Kuusiraitamalawinahven

text: Kuusiraitamalawinahvenia tulisi pitää useita samassa akvaariossa. Johtava koiras käyttäytyy hyvinkin aggressiivisesti muita lajitovereitaan kohtaan. Isompi lukumäärä kuusijuovamalawinahvenia estää yhden yksilön nousemista hallitsevaksi ja muilla yksilöillä on suurempi todennäköisyys selviytyä pidempään. Laji pitää oleskelusta kivipohjan lähettyvillä.


title: Kuusiraitamalawinahven

text: Kuten useat muutkin kirjoahvenet, kuusiraitamalawinahvenet ovat kasvinsyöjiä. Akvaariossa kaloille syötetään kasvien lisäksi spirulina-hiutaleita.


title: Agatha Award

text: Agatha Awards on yhdysvaltalainen kirjallisuuspalkinto, joka on nimetty kaikkien aikojen menestyksekkäimmän jännityskirjailija Agatha Christien mukaan. Se myönnetään Christien hengessä kirjoitetuille perinteisille jännitys- ja rikosromaaneille. Palkinto myönnetään viidessä sarjassa: paras romaani, paras esikoisjännitysromaani, paras novelli, paras tietokirja ja paras lasten tai nuorten jännitysromaani.


title: Agatha Award

text: Palkinnon myöntää Malice Domestic Ltd, joka on perustettu 1989 ja muutettu yritysmuotoon 1992. Sitä hallinnoi vapaahtoinen johtokunta. Johtokunnan mukaan Agatha-lajin romaani on määriteltävissä jännitysromaaniksi, joka ei sisällä avointa seksiä eikä liiaksi verta ja väkivaltaa. Yleensä päähenkilö on harrastajasalapoliisi, toimittaja tai tavallinen kansalainen, tapahtumaympäristö on rajattu ja henkilöt tuntevat toisensa.


title: Saab MFI-15 Safari

text: Saab MFI-15 Safari, jota on myyty myös nimellä Saab MFI-17 Supporter, on koulutuslentokone, jota käyttää (vuonna 2008) mm. Norjan ilmavoimat.


title: Saab MFI-15 Safari

text: Lentokoneen suunnitteli Björn Andreasson toimiessaan Malmö Flygindustri-yrityksessä (MFi, MFI). Sen tunnus oli MFI-15. MFI-15 Safarin ensilento tapahtui vuonna 1969. Sen sotilasversio oli nimeltään MFI-17.


title: Saab MFI-15 Safari

text: Malmön lentokonetehtaan osaaminen pohjautui komposiittirakenteisiin. MFI-15 on metalli-komposiittirakenteinen - siivessä on ohut alumiininen pinta- ja sisälevy ja välissä hunajakenno.


title: Saab MFI-15 Safari

text: Yrityksen tarkoitus oli ilmeisesti myydä tätä konetta kehitysmaissa käytäviin sotiin, mutta se ei onnistunut. Hieman Safaria myöhemmin jopa Valmet Vinkasta haaveiltiin COIN (counter insurgency) konetta.


title: Saab MFI-15 Safari

text: Tuotanto siirtyi pian Saabille, joka myi konetta nimellä Saab Supporter. Saab valmisti koneita 250 kappaletta. Suurin ostaja oli Pakistan, joka osti valmiita koneita 92 kappaletta ja kokosi itse 120 lentokonetta. Kauppa liittyy aikaan, jolloin Ruotsin pääministeri Olof Palme teki yhdistettyjä julkisia rauhanedistys- ja salaisia asemyyntimatkoja Intiaan ja Pakistaniin.


title: Kuhmoisten rata

text: Kuhmoisten rata oli 1930-luvulla esillä ollut rautatiehanke, jonka tarkoituksena oli yhdistää Kuhmoinen Suomen rataverkkoon. Rata olisi haarautunut Oriveden rautatieasemalta Tampere–Haapamäki-radan varrelta.


title: Kuhmoisten rata

text: Hanke sai kuitenkin paikallisilta hyvin laimean vastaanoton, ja siksi ratahanke hylättiin.


title: Sosipatra

text: Sosipatra Efesoslainen (300-luvun alkupuoli) oli antiikin kreikkalainen uusplatonilainen filosofi. Tiedot hänen elämästään ovat peräisin Eunapioksen teoksesta "Sofistien elämä".


title: Sosipatra

text: Sosipatra oli kotoisin Efesoksesta. Kerrottiin, että kun hän oli viisivuotias, kaksi miestä tuli töihin hänen isänsä tilalle. He saivat aikaan ennätysmäisen sadon. Tämän jälkeen he suostuttelivat Sosipatran isän luovuttamaan sekä tyttären että tilan heidän hoitoonsa viideksi vuodeksi. Sinä aikana miehet kasvattivat Sosipatran tuntemaan muinaista kaldealaista viisautta. Kun isä palasi, Sosipatra säteili kauneutta ja hänen sanottiin omaavan ihmeellisiä psyykkisiä ja ennustajankykyjä. Kertomus antaa ymmärtää, että miehet olisivat olleet jollakin tavalla yliluonnollisia olentoja.


title: Sosipatra

text: Myöhemmin Sosipatra meni naimisiin Eustathios Kappadokialaisen kanssa. Vaikutti siltä, että hän tiesi miehensä kuolevan paljon ennen häntä itseään. Eunapios kertoo Sosipatran viisauden saaneen hänen miehensä näyttämään filosofina vähäiseltä ja merkityksettömältä. Eustathioksella ja Sosipatralla oli kolme poikaa, joista yhdestä, Antoninoksesta, tuli merkittävä filosofi ja teurgisti.


title: Sosipatra

text: Eustathioksen kuoltua Sosipatra vetäytyi Pergamoniin, jossa hänestä tuli yhtä kuuluisa filosofi kuin Aidesios, joka myös opetti kaupungissa. Eunapioksen mukaan oppilaat siirtyivät kuulemaan Sosipatraa oltuaan ensin Aidesioksen luennoilla.


title: Sosipatra

text: Sosipatran sukulainen nimeltä Filometer rakastui häneen ja yritti voittaa hänen rakkautensa loitsun avulla. Sosipatra kuitenkin tunnusti tunteensa Maksimos Efesoslaista, Aidesioksen oppilasta ja tulevaa Julianuksen opettajaa, kohtaan. Maksimos tunnisti loitsun vaikutuksen ja kumosi sen omalla loitsullaan. Sosipatra antoi Filometerille anteeksi. Myöhemmin ollessaan luennoimassa sielun tuonpuoleisesta elämästä, hän näki näyn Filometeristä joutuneena onnettomuuteen, ja kykeni näin lähettämään tälle apua.


title: Sytokromi c

text: Sytokromi c ("cyt c") on useimmissa soluissa esiintyvä pieni hemiproteiini, joka osallistuu soluhengitykseen. Se koostuu melko lyhyestä peptidiketjusta ja hemistä. Hemi puolestaan koostuu raudasta ja porfyriinirenkaasta, ja toimii niin sanottuna prosteettisena ryhmänä.


title: Sytokromi c

text: Sytokromi c:n hemiosan rauta-atomin hapetustila voi muuttua Fe formula_1 Fe, joten se voi osallistua solun hapetus-pelkistysreaktioihin elektroninsiirtäjänä. Sytokromi c on solulle tyypillisen elektroninsiirtoketjun osa. Se on keskeisessä roolissa solun aerobisessa metaboliassa (soluhengitys) mitokondrion hengitysketjun yhtenä komponenttina, jossa se siirtää elektroneja kompleksista III kompleksiin IV. Tästä elektronit siirtyvät hapelle, joka yhtyessään vedyn kanssa muodostaa vettä. Sytokromi c on hyvin veteen liukeneva toisin kuin muut sytokromit.


title: Sytokromi c

text:
Sytokromi c:n peptidiosan massa on yli 12 000 daltonia, ja se koostuu noin sadasta aminohaposta. Koko vaihtelee jonkin verran eri eliöryhmissä. Pisimmän tunnetun sytokromi c:n pituus on 113 aminohappoa, joka vastaa geenissä 339 emäsparia. Vehnällä on 112 ja ihmisellä 104 aminohappoa. Selkärankaisten sytokromi c:t ovat kaikki jokseenkin saman kokoisia..
Vaikka sytokromi-c voi olla eri eliöillä hyvinkin erilainen, lähisukuisilla lajeilla aminohappojärjestys on suhteellisesti hyvin vakaa. Ihmisen ja simpanssin sytokromi c:t ovat identtisiä. Reesusmakakin ja ihmisen välillä on vain yhden aminohapon ero. Myös kanalla ja kalkkunalla on identtiset sytokromi c:t. Proteiinin muutosnopeudeksi evoluutiossa on arvioitu noin 0,05 aminohappomuutosta miljoonaa vuotta kohden.


title: Sytokromi c

text: Kuitenkin vain osa aminohapoista voi muuttua, jottei proteiini kokonaan lakkaisi toimimasta. Suurimmat aminohappotason erot, esim. bakteerien ja selkärankaisten välillä, ovat näin noin 64–69 %.


title: Sytokromi c

text: Pienikokoinen sytokromi c oli ensimmäisiä proteiineja, joiden rakenne selvitettiin laajasti suuressa joukossa eliöitä, ja sillä oli siksi tärkeä osa varhaisessa molekyylievoluution ja molekyylisystematiikan tutkimuksessa.


title: Deksippos (filosofi)

text: Deksippos (n. 350) oli antiikin kreikkalainen uusplatonilainen filosofi. Hän oli Iamblikhoksen seuraaja. Deksippos kirjoitti monien tuon ajan uusplatonilaisten tavoin kommentaareja Platonin ja Aristoteleen teoksiin. Niistä yksi, Aristoteleen kategoriaopin selitys ja puolustus, on esiintynyt sekä kreikan- että latinankielisinä käsikirjoituksina. Teoksessa Deksippos selvittää eräälle Seleukokselle Aristoteleen teosta "Kategoriat", ja pyrkii samalla kumoamaan Plotinoksen teosta kohtaan osoittamat vastaväitteet.


title: Lantamustesieni

text: Lantamustesieni ("Coprinopsis stercorea" "syn." "Coprinus stercoreus") on metsissä ja nurmikoilla kasvava mustesienilaji. Se kasvaa hevosen, hirven, poron ja karhun lannalla. Laji on Suomessa yleinen.


title: Kolmikkomustesieni

text: Kolmikkomustesieni ("Coprinopsis trispora" syn. "Coprinus trisporus") on sekametsissä kasvava mustesienilaji. Se kasvaa paljaalla maalla, sekä lannalla. Laji on Suomessa melko yleinen.


title: Maneki neko

text: Maneki neko, onnenkissa (, 'kutsuva kissa'), on Aasiassa yleinen vaurauden vertauskuva, onnensymboli ja liiketoiminnan suojelija, jonka alkuperä juontaa Japaniin. Eturaajaa heiluttavaa istuvaa kissaa esittävä patsas asetetaan yleensä kauppojen sisäänkäyntien edustalle tai näyteikkunaan.


title: Maneki neko

text: Maneki neko -patsas tai nukke on tehty keramiikasta, ja sen piirteet viittaavat rodultaan Japanin bobtailiin. Sisällä on koneisto, joka liikuttaa kissan tassua ylös ja alas. Länsimaissa liike vaikuttaa tervehtimiseltä tai hyvästijätöltä, koska tassu osoittaa alas, mutta Aasian kulttuureissa se ymmärretään luokseen kutsumiseksi tai pyytämiseksi.


title: Maneki neko

text: Maneki nekon synty ja alkuperä on hämärän peitossa. Se ilmestyi Japaniin luultavasti Edo-kauden lopulla, mutta varhaisimmat luotettavat maininnat siitä ovat peräisin Meiji-kaudelta 1870-luvulta. Symboli mainitaan sanomalehtiartikkelissa 1876, ja tiedetään että kimonoon puettuja Maneki neko -patsaita käytettiin osakalaisessa pyhäkössä samoihin aikoihin. 1900-luvun alussa tapa oli jo yleistynyt ja laajalle levinnyt.


title: Nokkosmustesieni

text: Nokkosmustesieni ("Coprinopsis urticicola" syn. "Coprinus urticicola") on lehdoissa, puutarhoissa, puistoissa ja joutomailla kasvava mustesienilaji. Se kasvaa kuolleiden sarojen, nokkosten yms. korsilla. Laji on Suomessa jokseenkin yleinen.


title: Hakamustesieni

text: Hakamustesieni ("Coprinopsis utrifer" syn. "Coprinus utrifer") on laidunnetuissa metsissä kasvava mustesienilaji. Se kasvaa lehmän lantakasoissa. Laji on Suomessa harvinainen.


title: Histoni H4

text: Histoni H4 on tumallisten solujen DNA:ta järjestävä proteiini, histoni, jota koodava geeni on HIST4H4.


title: Histoni H4

text: Yhdessä histoni H3:n kanssa H4 muodostaa tetrameerin, joka yhdessä histoneista H2A ja H2B muodostuneen dimeerin kanssa synnyttää kahdeksanmolekyylisen pallon. Tämän kompleksin ympärille kiertyy noin 146 emäsparia DNA:ta. Lisäksi H3-H4-kompleksiin liittyy liitinhistoni H1.


title: Histoni H4

text: Histoni H4:n koko on noin 9950 daltonia. Siinä on runsaasti alfakierrettä. Ihmisen H4:ssä on ainakin 102 aminohappoa. Hiivan histonin H4-proteiinia koodaa 104 aminohappoa


title: Himmimustesieni

text: Himmimustesieni ("Coprinellus xanthothrix" syn. "Coprinus xanthothrix") on seka- ja lehtimetsissä sekä laidunnetuissa metsissä kasvava mustesienilaji. Se kasvaa laholla lehtipuulla sekä karikkeella. Laji on Suomessa yleinen. Aiemmin lautamustesienen katsottiin olevan oma lajinsa ("Coprinus domesticus"), mutta se on nykyisin yhdistetty samaan lajiin himmimustesienen kanssa .


title: Kääpiömustesieni

text: Kääpiömustesieni ("Coprinopsis pseudoradiata" syn. "Coprinus radiatus") on lannalla ja oljilla kasvava mustesienilaji. Se kasvaa laitumilla ja kulttuurivaikutteisilla paikoilla. Laji on Suomessa yleinen.


title: Rock ’n Roll Train

text: Rock ’n Roll Train on australialaisen hard rock -yhtye AC/DC:n single joka julkaistiin vuonna 2008 yhtyeen albumilta "Black Ice". Se on albumin ensimmäinen kappale, ja kestää 4.21. ”Rock ’n Roll Train” -single julkaistiin 28. elokuuta ja musiikkivideo syyskuussa.


title: Katemustesieni

text: Katemustesieni ("Coprinellus radians" syn. "Coprinus radians") on lehdoissa, puistoissa ja hakamailla kasvava mustesienilaji. Se kasvaa laholla lehtipuulla sekä multamaalla. Sieni on Suomessa yleinen.


title: Deksippos

text: Deksippos (kreikkaa), latinaksi Dexippus, voi viitata seuraaviin henkilöihin:


title: Marrasmustesieni

text: Marrasmustesieni ("Coprinellus plagioporus" syn. "Coprinus plagioporus") on puutarhoissa, meritörkykasoissa ja sisälläkin kasvava mustesienilaji. Laji kasvaa kostealla maalla ja kasvinjätteillä. Lajin esiintyvyys Suomessa on puutteellisesti tunnettu, mutta maailmanlaajuisesti se on elinvoimainen.


title: Sontamustesieni

text: Sontamustesieni ("Coprinopsis xenobia" syn. "Coprinus xenobius") on lehmän lannalla kasvava mustesienilaji. Sitä esiintyy Suomessa, mutta laji on puutteellisesti tunnettu.


title: Talviolympialaiset 1940

text: V talviolympiakisat oli tarkoitus pitää 1940. Talviolympiakisat myönnettiin pidettäviksi Sapporossa, Japanissa, mutta järjestäjät joutuivat perumaan ne Kiinan-Japanin sodan takia. Kansainvälinen olympiakomitea antoi kisat Sankt Moritzille, Sveitsiin, mutta erimielisyydet KOK:n ja järjestäjien välillä saivat aikaan kisojen myöntämisen Garmisch-Partenkirchenille, Saksaan. Niitä ei kuitenkaan voitu järjestää toisen maailmansodan takia, joten V talviolympiakisat aiottiin pitää Cortina d'Ampezzossa 1944.


title: Talviolympialaiset 1944

text: V talviolympiakisat oli tarkoitus pitää vuonna 1940, mutta tuolloin niiden järjestäminen ei lopulta ollut mahdollista toisen maailmansodan takia. Talviolympiakisat aiottiin pitää Cortina d'Ampezzossa, Italiassa 1944, mutta niitä ei silloinkaan voitu järjestää maailmansodan takia, joten V talviolympiakisat olivat Sankt Moritzissa 1948.


title: Partikulaarioikeus

text: Partikulaarioikeus ( < myöhäislat. "particulā'ris", osanen) on yhtenäisen oikeusjärjestyksen eli voimassa olevien oikeusnormien joukon sisällä oleva erillinen oikeusjärjestelmä tai alueellinen normikokonaisuus. Euroopassa oli myöhäiskeskiajalla tavallista, että voimassa oli samanaikaisesti useita oikeusjärjestyksiä. Perinteisen tapaoikeuden rinnalle muodostui feodaalinen läänitysoikeus ja kartano-oikeus sekä itsenäistyviä kaupunkeja varten kaupunkioikeus ja kehittyvää kauppaa ohjaamaan kauppaoikeus. Niiden ohella voimassa oli katolisen kirkon kanoninen oikeus, johon sisältyivät muun muassa paavien dekretaalit ja kirkolliskokousten päätökset.


title: Partikulaarioikeus

text: Pyhässä saksalais-roomalaisessa keisarikunnassa partikulaarioikeus oli etusijalla yhtenäiseen oikeusjärjestykseen nähden. Partikulaarioikeutta olivat valtakunnan eri osissa noudatetut paikalliset oikeussäännöstöt koko valtakunnan yhtenäisoikeuden vastakohtina. Partikulaarioikeudet alkoivat uuden ajan alussa menettää merkitystään valtiovallan lujittaessa otettaan ja valtioiden yhtenäisen oikeusnormiston saadessa vähitellen etusijan.


title: Esteettinen kategoria

text: Esteettinen kategoria on samankaltaisten esteettisten elämysten luokka johon liittyy tietty hallitseva tunnelaatu tai -suhtautuminen. Esteettisen kategorian ohella voidaan puhua myös esteettisen modifikaatiosta tai muunnelmasta. Esteettisiä kategorioita ovat esimerkiksi kaunis, subliimi (eli ylevä), pittoreski, arvokas, traaginen ja koominen.


title: Rauta(II)sulfaatti

text: Rauta(II)sulfaatti eli rautavihtrilli tai ferrosulfaatti on kemiallinen yhdiste, jonka kemiallinen kaava on FeSO. Sitä tavataan luonnossa kidevedellisinä hydraatteina. Mineraaleista rozeniitti koostuu rauta(II)sulfaattitetrahydraatista (FeSO•4HO) ja melanteriitti rauta(II)sulfaattiheptahydraatista (FeSO•7HO).


title: Rauta(II)sulfaatti

text: Terästä pintakäsiteltäessä rikkihapolla syntyy sivutuotteena suuria määriä rautavihtrilliä.


title: Rauta(II)sulfaatti

text: Sitä käytetään teollisuudessa pelkistimenä ja lääkkeenä raudanpuuteanemian hoidossa. Vedenpuhdistuksessa rauta(II)sulfaattiheptahydraattia käytetään saostamaan vesistöjä rehevöittäviä fosfaatteja (PO). Rauta(II)sulfaattia käytetään myös pigmentti- eli väriaineiden raaka-aineena. Rauta(II)sulfaatista voidaan valmistaa myös rautaoksidia (FeO). Rauta(II)sulfaattiheptahydraattia syntyy suuria määriä titaanidioksidin (TiO) valmistusprosessin sivutuotteena, kun titaanipitoisena raaka-aineena käytetään ilmeniittiä.


title: Rauta(II)sulfaatti

text: Rautavihtrilli on haitallista ihmiselle.


title: Aarno Maliniemi

text: Aarno Henrik Maliniemi, vuoteen 1930 "Malin", (9. toukokuuta 1892 Oulu – 8. lokakuuta 1972 Helsinki) oli suomalainen kirkkohistorioitsija ja Helsingin yliopiston kirkkohistorian professori.


title: Aarno Maliniemi

text: Maliniemi väitteli filosofian tohtoriksi 1925. Hän toimi Helsingin yliopiston kirjaston kirjastonhoitajana 1927–1945, kirkkohistorian professorina 1945–1960. Hän sai teologian kunniatohtorin arvon Helsingistä 1942, Uppsalasta 1952 ja St. Andrewsista 1960. Hän erikoistui Suomen keskiaikaisen latinankielisen kirjallisuuden tutkimukseen. Hän oli keskiajan kirkon suuri tuntija, ja on tutkinut myös vanhaa suomalaista kirjallisuutta.


title: Aarno Maliniemi

text: Hänen puolisonsa oli filosofian tohtori ja lehtori Irja Maliniemi, joka oli vuodesta 1962 Helsingin yliopiston vertailevan kirjallisuudenhistorian dosentti.


title: 21 cm Mörser 16

text: 21 cm Mörser 16 oli saksalainen järeä kenttälavettinen mörssäri. Tykkimallin suunnitteli esseniläinen Friedrich Krupp AG ja sitä valmistettiin vuosina 1916–1918. 21 cm Mörser 16 oli tarkoitettu pääasiallisesti linnoituslaitteiden tuhoamiseen. Tätä tehtävää silmällä pitäen tykin ampumatarvikevalikoimaan kuului sekä sirpale- että panssarikranaatteja. Tykkiä kutsuttiin Saksassa myös nimellä Langer 21 cm Mörser 16, koska siinä oli pidempi putki kuin vanhemmassa 21 cm Mörser 10:ssä.


title: 21 cm Mörser 16

text: Ensimmäisen maailmansodan jälkeen Saksa myi joukon 21 cm Mörser 16 -tykkejä Ruotsille. Talvisodan aikana Suomi osti niistä neljä. Ase sai Suomessa sai nimikkeen 210 H/17.


title: 21 cm Mörser 16

text: Tykki on esillä Museo Militariassa Hämeenlinnassa.


title: Sisuvius Ankka

text: Sisuvius Ankka () on Disneyn sarjakuvahahmo ja Aku Ankan serkku, joka esiintyi ensimmäistä kertaa Carl Barksin tarinassa "Aku Ankka tukinuitossa" vuonna 1962. Sittemmin Sisuvius on vilahtanut myös Daniel Brancan kuvittamassa tarinassa "Tosimiesten mittelö", joka julkaistiin Aku Ankassa 17/2004. Don Rosan piirtämän Aku Ankan sukupuun mukaan Sisuvius on Touho Ankan veli ja hänen vanhempansa ovat Aino ja Unto Ankka. Sisuvius esiintyi myös numerossa 13/2012.


title: Etelä-Sudan

text: Etelä-Sudanin tasavalta (), lyhyemmältä nimeltään Etelä-Sudan (), on valtio Afrikassa. Se on maailman uusin itsenäinen valtio. Etelä-Sudan itsenäistyi 9. heinäkuuta 2011 Sudanista, joka samana päivänä tunnusti sen itsenäisyyden. Alueen itsenäisyydestä järjestettiin kansanäänestys 9.–15. tammikuuta 2011. Itsenäisyyttä kannatti 98,83 prosenttia äänestäjistä. Sudanin presidentti Omar al-Bashir hyväksyi äänestystuloksen, joten alue julistettiin itsenäiseksi.


title: Etelä-Sudan

text: Jo ennen itsenäistymistä aluetta hallitsi Sudanin kansanvapautusarmeija/liike (SPLA/SPLM), jolla oli oma hallitus ja omat asevoimat. Etelä-Sudanin itsenäistyttyä YK:n turvallisuusneuvosto päätti perustaa Etelä-Sudaniin rauhanturvaoperaation, johon lähetettiin 7 000 rauhanturvaajaa. Sissiliikettä ja aluetta johti pitkään John Garang, joka kuoli onnettomuudessa vuonna 2005. Häntä seurasi presidenttinä Salva Kiir Mayardit.


title: Etelä-Sudan

text: Väestö edustaa uskonnoltaan kansanuskontoja ja kristinuskoa. Maan virallinen kieli on englanti. Muut pääkielet ovat arabia ja juban arabia, joka on paikallinen pidgin-kieli. Maan suurin kaupunki ja pääkaupunki on Juba. Sudanin jakautuessa suurin osa sen tunnetuista öljyvaroista jäi etelän puolelle. Etelä-Sudan on presidenttijohtoinen tasavalta. Pääministerin virkaa ei ole.


title: Etelä-Sudan

text: Sudanin ensimmäinen sisällissota alkoi jo ennen Sudanin itsenäistymistä (1955) ja jatkui vuoteen 1972 asti. Ennen itsenäistymistä Etelä-Sudanille oli luvattu, että maasta tehtäisiin liittovaltio, mutta britit jättivät vallan pohjoisen käsiin. Pettyneet etelän sotilasjoukot nousivat kapinaan. Toinen sisällissota alkoi pohjoisen arabien ja etelän ei-arabilaisen väestön välillä vuonna 1983 etelän arabilaistamis- ja islamilaistamisohjelmia vastaan. Etelän joukkoja kouluttivat muun muassa Etiopiassa kuubalaiset.


title: Etelä-Sudan

text: Etelä-Sudanissa on kärsitty ajoittain nälänhädistä. Vuonna 1988 nälkä tappoi 250 000 ihmistä Gharb Bahr al-Ghazalissa. Uusi nälänhätä syntyi vuonna 1998.


title: Etelä-Sudan

text: Sudanin parlamentissa hyväksyttiin joulukuussa 2009 alueen itsenäisyydestä järjestettävän kansanäänestyksen ehdot, joiden mukaan itsenäistyminen toteutuu, jos puolet äänestäjistä sitä kannattaa, mutta äänestysprosentin oli oltava vähintään 60 ja myös alueelta muuttaneiden oli saatava äänestää vaalissa. SPLM ei hyväksynyt ehtoja, vaan marssi ennen niiden hyväksymistä parlamentista.


title: Etelä-Sudan

text: Huhtikuun 2010 vaalien jälkeen kenraali George Athor Deng Dut nousi joukkoineen kapinaan Jonglein osavaltiossa häviämiensä vaalien jälkeen ja syytti viranomaisia vaalituloksen väärentämisestä istuvan kuvernöörin hyväksi. Itsenäisyydestä järjestettävän kansanäänestyksen vuoksi presidentti Salva Kiir Mayardit armahti kenraalin ja hänen tukijansa lokakuussa 2010. Helmikuussa 2011 taistelut jatkuivat. 12. maaliskuuta 2011 Athorin joukot hyökkäsivät Malakalin kaupunkiin öljyntuotantoalueelle. Etelä-Sudanin viranomaiset syyttivät pohjoista kapinallisten tukemisesta. 15. elokuuta 2011 Etelä-Sudan hyväksyttiin virallisesti Afrikan unionin jäseneksi.


title: Etelä-Sudan

text: Kesällä 2013 hallitsevan puolueen sisällä näkyi kiistoja, kun presidentti Salva Kiir (joka on dinka) erotti varamiehensä Riek Macharin, joka kuuluu toiseksi suurimpaan etniseen ryhmään nuereihin. Vuoden loppupuolella YK varoitti kytevästä sisällissodasta dinkojen ja nuerien välillä. Tuhannet ihmiset hakivat turvaa YK:n tukikohdista.


title: Etelä-Sudan

text: Vuoden 2013 lopulla taistelut hallituksen ja kapinallisten välillä olivat kehittymässä täysimittaiseksi sisällissodaksi. Avustusjärjestöjen arvioiden mukaan tuhansia on saanut surmansa. YK lähetti lisää joukkoja alueelle.


title: Etelä-Sudan

text: Etelä-Sudaniin kuuluu kymmenen osavaltiota. Samat osavaltiot kuuluivat myös Sudanin aikaisempien 26 osavaltion joukkoon. Ne muodostivat aiemmin kolme provinssia: Equatorian maan eteläosassa (kuvassa sinisellä), Bahr el Ghazalin maan länsiosassa (vihreällä) ja Ylä-Niilin provinssin maan itäosassa (keltaisella).


title: Etelä-Sudan

text: Sudanin aikana osavaltiot tunnettiin arabiankielisillä nimillään. Jo autonomian ehtoihin kuului, että englannista tuli Etelä-Sudanin virallinen kieli. Kielen vaihtaminen käy kuitenkin hitaasti.


title: Etelä-Sudan

text: Niilin vesistöön kuuluva joki, jota Ugandassa kutsutaan Victorian Niiliksi, ylittää rajan Nimulessa ja on siitä eteenpäin nimeltään Bahr al Jabal (). Bahr al Jabal oli aikoinaan myös alueella sijainneen valtion nimenä. Bahr al Jabalissa on useita koskia ennen kuin se saapuu Suddin laajalle suoalueelle. Se laskee No-järveen, jossa se yhtyy Bahr el Ghazalin ("Gasellijoki") kanssa varsinaiseksi Valkoiseksi-Niiliksi. Bahr el Ghazal esiintyy alueen osavaltioiden nimissä. Bahr al Jabalista haarautuu Bahr el Zeraf -niminen sivuhaara, joka sekin kulkee Suddin alueen läpi ja päättyy lopulta Valkoiseen-Niiliin.


title: Etelä-Sudan

text: Suddin alue on maailman suurimpia suoalueita. Tulvan ollessa huipussaan alueen pinta-ala on 32 000 neliökilometriä, ja sen pohjassa on paikoin jopa kymmenen kilometriä paksu mutakerros. Tulvakaudella alue on kelluvien papyrussaarten labyrintti, jossa elää runsaasti kaloja ja vesilintuja. Alueella tavataan myös 90 nisäkäslajia. Siellä saattaa elää jopa miljoona kobinantilooppia. Sudd on suojeltu Ramsarin sopimuksella.


title: Etelä-Sudan

text: Etelä-Sudanissa on kaksi vuodenaikaa: huhtikuusta elokuuhun jatkuva sadekausi ja syyskuusta maaliskuuhun kestävä kuiva kausi. Sadekaudella vallitsevat etelän ja lounaan puoleiset tuulet, joiden mukana alueelle virtaa kosteaa ilmaa Atlantilta ja Kongojoen altaalta. Sade ei ole jatkuvaa, vaan märimmilläkin alueilla sadepäivien välissä on poutapäiviä. Kuivalla kaudella alueelle ulottuvat Pohjois-Sudanin koillisenpuoleiset tuulet. Lämpötila on korkeimmillaan juuri ennen sadekauden alkua. Jubassa vuorokauden alin lämpötila on 20 asteen vaiheilla ympäri vuoden. Ylin lämpötila vaihtelee heinä–elokuun 31 asteesta helmikuun 38 asteeseen.


title: Etelä-Sudan

text: Öljytulot muodostavat 98 prosenttia Etelä-Sudanin tuloista. Sudanien alueella tuotetaan päivässä yhteensä puoli miljoonaa barrelia öljyä, josta kolme neljäsosaa tulee Etelä-Sudanin alueelta. Öljy kulkee putkea pitkin Port Sudanin satamaan pohjoisessa Sudanin poikki. Toista öljyputkea Kenian suuntaan on suunniteltu. Nykyisin tunnettujen öljyvarojen arvellaan ehtyvän lähivuosikymmeninä ja tuotannon olleen huipussaan vuosina 2011–2012. Sudanin kanssa käydyt kiistat öljyn kuljetuksesta ovat pienentäneet kansantuotetta dramaattisesti.


title: Etelä-Sudan

text: Sudan ja Etelä-Sudan sopivat vuonna 2005 öljytulojen jakamisesta puoliksi kummallekin, mutta sopimus raukesi etelän itsenäistyessä. Ennen öljytuloja alueella elettiin lähinnä omavaraisviljelystä.


title: Etelä-Sudan

text: Öljyn lisäksi maan luonnonvaroihin kuuluvat rautamalmi, kromi, volframi, silikaattimineraalit, sinkki, hopea, kulta ja vesivoima. Maanviljelystuotteita ovat puuvilla, maapähkinä, hirssi, durra, vehnä, arabikumi, sokeriruoko, kassava, mango, papaija, banaani, bataatti, seesaminsiemen sekä lampaat ja muu karja.


title: Etelä-Sudan

text: Suurin osa Etelä-Sudanin väestöstä on erittäin köyhää ja maan infrastruktuuri on alkeellinen. Asfalttiteitä on vähän ja matkapuhelimet harvinaisia. Varakkaita ihmisiä ovat ne, joilla on paljon karjaa. Niili on tärkeä kulkureitti.


title: Etelä-Sudan

text: Vuonna 2013 maassa oli 85 lentopaikkaa, mutta vain kolmella niistä oli päällystetty kiitotie.


title: Etelä-Sudan

text: Etelä-Sudanissa oli vuonna 2015 asukkaita arviolta 12,043 miljoonaa, joista miehiä 50,75 prosenttia ja naisia 49,25 prosenttia. Vuosittainen väestönkasvu vuonna 2014 oli 2,93 prosenttia, syntyvyys tuhatta henkeä kohti 37,7 ja kuolleisuus 8,4. Miesten elinajanodote oli 59 vuotta ja naisten 61,9 vuotta. Väestö on nuorta: alle 15-vuotiaiden osuus oli 45,8 prosenttia. Kaupunkiväestön osuus oli 19 prosenttia.


title: Etelä-Sudan

text: Etelä-Sudanin väestö koostuu monista etnisistä ryhmistä, joista suurimmat ovat dinkat, nuerit ja šillukit. Suurin osa asukkaista harjoittaa perinteisiä heimouskontoja, kristityt ovat vähemmistönä.


title: Etelä-Sudan

text: Koulutus on suuri haaste, sillä on arvioitu aikuisista 75 prosenttia olevan lukutaidottomia, ja vain kaksi prosenttia ikäluokasta käy edes alakoulun loppuun. Lukutaidottomina on varsinkin naisia, esimerkiksi vuoden 2009 arvion mukaan 84 prosenttia, kun samaan aikaan miehistä 40 prosenttia osasi lukea. Vuonna 2015 yli 15-vuotiaiden eteläsudanilaisten lukutaitoprosentti oli YK:n kehitysohjelma UNEPin mukaan eräs maailman alhaisimmista, vain 31,9 prosenttia.


title: Etelä-Sudan

text: Maan yliopistoista vanhin on vuonna 1975 perustettu Juban yliopisto, jossa on noin 10 000 opiskelijaa.


title: Etelä-Sudan

text: Terveydenhuolto on puutteellista. Esimerkiksi äitiyskuolleisuus on eräs maailman korkeimmista, sillä vuonna 2015 maassa menehtyi keskimäärin 789 äitiä 100 000 synnytystä kohden.


title: Etelä-Sudan

text: Etelä-Sudanissa ei ole pääuskontoa. Perustuslaki tunnustaa kaikki uskonnot ja toteaa, että valtio ja uskonto tulee pitää erillään. Monet eteläsudanilaiset ovat kristittyjä tai perinteisiin kansanuskontoihin uskovia, joihin liittyy muun muassa esi-isien palvontaa. Melkein kaksi kolmasosaa asukkaista maan eteläosassa asuvista ihmisistä uskoo perinteisiin uskontoihin.


title: Etelä-Sudan

text: Etelä-Sudanin vielä ollessa osa Sudania 1980-luvulla keskushallinto yritti ottaa islamin uskon käyttöön maan eteläisessä osassa. Etelässä kuitenkin kieltäydyttiin islamistisesta hallituksesta. Tämä vastustus sai aikaan sisällissodan vuosina 1983–2005.


title: Etelä-Sudan

text: Etelä-Sudanin kuusivärinen lippu on maan vapautusliikkeen (Sudan People’s Liberation Army, SPLA) entinen tunnus. Maan valuutta on Etelä-Sudanin punta. Kuva-aiheiksi ehdotettiin sekä poliitikkoja että kulttuuri- ja luontoaiheita. Kaikkiin seteleihin aiheeksi tuli edesmennyt etelän kapinallisten arvostetuin johtaja, tohtori John Garang. Kansallislaulun teksti syntyi 49 runoilijan yhteistyönä, ja sävelmä valittiin yleisökilpailulla.


title: Etelä-Sudan

text: Etelä-Sudanilla on maajoukkueet jalkapallossa ja koripallossa. Nykyisen Etelä-Sudanin alueella syntyneet koripalloilijat Manute Bol, Deng Gai ja Luol Deng ovat pelanneet NBA:ssa. Koska maalla ei ollut Lontoon vuoden 2012 kesäolympialaisten aikaan kansallista olympiakomiteaa, kilpaili eteläsudanilainen maratonjuoksija Guor Marial itsenäisenä olympiaurheilijana olympialipun alla. Hän sijoittui Lontoossa 47:nneksi ajalla 2.19.32.


title: Clamecy

text: Clamecy voi tarkoittaa seuraavia Ranskan kuntia:


title: BayArena

text: BayArena on Leverkusenissa, Saksassa sijaitseva jalkapallostadion. Sen yleisökapasiteetti on 30 210 paikkaa, ja se toimii Bayer Leverkusenin kotistadionina.


title: BayArena

text: Stadion valmistui vuonna 1958, jolloin sen nimi oli "Ulrich-Haberland-Stadion" Bayer Leverkusenin perustajan ja Bayer AG:n entisen puheenjohtajan Ulrich Haberlandin mukaan. Alun perin stadionille mahtui 20 000 katsojaa. Stadionin uudelleenrakennusprojekti alkoi 1986 ja valmistui 1997. Tällöin yleisökapasiteetti nousi 22 500:een. Seuraavana vuonna stadion sai nimekseen BayArena. Viimeisin uudistustyö stadionille tehtiin vuoden 2007 lopusta kesään 2009 saakka. Tällöin muun muassa kasvatettiin yleisökapasiteettia ja parannettiin sponsoritiloja. BayArenalla on oheispalveluina muun muassa hotelli (vuodesta 1999), ravintola ja kongressitiloja.


title: BayArena

text: BayArena oli yksi naisten vuoden 2011 MM-kisojen pelipaikoista.


title: The Living End

text: The Living End on australialainen rockyhtye, joka on peräisin Melbournesta. Yhtye perustettiin 1994 ja nykyiseen kokoonpanoon kuuluvat Chris Cheney, Scott Owen ja Andy Strachan. Yhtye nousi julkisuuteen 90-luvun lopulla tuplasinglen "Second Solution/Prisoner of Society" julkaisun jälkeen.


title: The Living End

text: Tähän päivään mennessä yhtye on julkaissut viisi studioalbumia ja yhden singlekokoelman Australiassa. Näistä kaksi ovat nousseet Australian levymyyntilistoilla. He ovat myös saavuttaneet huomioitavaa suosiota Yhdysvalloissa sekä Euroopassa.


title: The Living End

text: Chris Cheney pitää 1950-luvun rock-musiikkia suurimpana vaikuttajanaan ja ensimmäisenä musiikillisena rakkautenaan. Yhtyeen tyyli perustuikin aluksi juuri siihen. Australiassa 80-luvulla tehty rock on toisena suurena vaikuttajana, koska yhtyeen jäsenet kertovat kasvaneensa siihen ja arvostaneensa sitä. 1980-luvun rockabilly-yhtye Stray Cats inspiroi Scott Owenia käyttämään kontrabassoa, kun yhtye päätti aloittaa musiikin tekemisen. Muita vaikutteita yhtye on ottanut The Reverend Horton Heatilta ja Eddie Cochranista.


title: The Living End

text: Yhtye myös pitää pohjanaan punk-ideologiaa, viitaten Iggy Popiin, The Who:hon and The Jamiin yhtyeinä, jotka jakavat heidän kanssaan samat periaatteet: ympäröivästä yhteisöstä huomioiden tekemisen. Heitä on myös verrattu 1990-luvun punkin uudelleensynnyttäjään Rancidiin. Yhtye ei kuitenkaan pidä itseään punk-yhtyeenä, enemmän rock-yhtyeenä, joka on ottanut vaikutteita punkista.


title: Kilderik II

text: Kilderik II (n. 653–675) oli Austrasian kuningas 662–675 ja kaikkien frankkien kuningas 673–675. Hän oli Klodvig II:n toiseksi vanhin poika.


title: Kilderik II

text: Kilderikin vanhempi veli Klotar III oli lyhyen aikaa koko frankkien valtakunnan kuningas vuodesta 661, mutta hän luovutti jo seuraavana vuonna Austrasian Kilderikille.


title: Kilderik II

text: Klotarin kuoltua 673 Neustrian major domus Ebroin yritti saada Teoderik III:n perimään veljensä kuningaskunnat, mutta burgundiylimykset pyysivät Kilderikiä Neustrian ja Burgundin kuninkaaksi. Kilderik valloitti nopeasti nuoremman veljensä maat ja syrjäytti tämän.


title: Kilderik II

text: Kilderik teki major domuksestaan Wulfoaldista myös Neustrian ja Burgundin major domuksen ja syrjäytti näin vaikutusvaltaisen Ebroinin. Tämä herätti suurta tyytymättömyyttä Neustriassa ja Burgundissa, joissa olisi haluttu pitää omat käskynhaltijat. Viimeinen pisara oli Kilderikin Bodilo-nimiselle ylimykselle määräämä laiton ja nöyryyttävä ruumiillinen rangaistus. Kostoksi Bodilo murhautti Kilderikin.


title: Maksimos Efesoslainen

text: Maksimos Efesoslainen (joskus "Maksimos Smyrnalainen") (k. 372) oli antiikin kreikkalainen uusplatonilainen filosofi. Hän oli yksi Iamblikhoksen merkittävimpiä seuraajia. Maksimos toimi keisari Julianuksen oppi-isänä tämän pyrkiessä palauttamaan pakanallisen uusplatonilaisen uskonnon kristinuskon tilalle.


title: Maksimos Efesoslainen

text: Maksimos oli kotoisin joko Efesoksesta tai Smyrnasta. Hänen kerrotaan olleen ylhäisestä ja varakkaasta perheestä. Maksimoksella oli suuri vaikutusvalta keisari Julianukseen. Hän hyödynsi tämän kiinnostusta magiaan ja teurgiaan, ja sai enteitä tulkitsemalla merkittävän aseman hovissa. Tämä tuotti hänelle myös useita vihollisia. Julianuksen kuoltua hänet vangittiin, ja keisari Valens tuomitsi hänet kuolemaan.


title: Maksimos Efesoslainen

text: Maksimos keskittyi uusplatonismin mystiseen puoleen, ja antoi vähemmän arvoa loogisille todistuksille tai argumenteille. Hänen sanotaan kuitenkin olleen logiikan suhteen samaa mieltä kuin Eusebios Myndoslainen, Porfyrios ja Iamblikhos.


title: Maksimos Efesoslainen

text: Maksimos on yksi päähenkilöistä Gore Vidalin romaanissa "Julian" (1964). Hänet kuvataan huijarina, jonka neuvot ovat pääsyyllisiä Julianuksen kuolemaan.


title: Prelatuuri

text: Prelatuuri on kirkollinen itsehallinnollinen organisaatio. Prelatuurin johtajaa kutsutaan prelaatiksi (, sanasta "praeferre", asettaa eteen).


title: Prelatuuri

text: Saksan evankelis-luterilaisen kirkon hallinnoinnissa termi ”prelatuuri” on käytössä ainoastaan Badenissa ja Württembergissä ja sillä tarkoitetaan Saksan valtionkirkon keskitason hallintaelintä.


title: Prelatuuri

text: Prelaturiksi kutsutaan myös Saksan evankelis-luterilaisen kirkon luostareiden, kuten Hannoverissa sijaitsevan Amelungsbornin luostarin toiminta-aluetta.


title: Prelatuuri

text: Katolisessa kirkossa prelatuuri voi olla alueellinen (alueprelatuuri, territoriaalinen prelatuuri) tai maantieteellisestä alueesta riippumaton, henkilöitä käsittävä prelatuuri (henkilöprelatuuri, personaaliprelatuuri).


title: Prelatuuri

text: Prelatuurin erityinen piirre on, että se on paikallisesta hiippakunnasta ja piispasta riippumaton. Prelatuurin hallintovalta ei kuulu hiippakunnalle vaan suoraan paaville. Alueprelatuurin prelaattia kutsutaan sen vuoksi nimellä "praelatus nullius", jossa nullius tulee sanoista "nullius dioeceseos" tarkoittaen ”ei (kuulu mihinkään) hiippakuntaan”. Prelaatti käyttää alueellaan samankaltaista toimivaltaa kuin piispa hiippakunnassa. Ellei prelaattia ole vihitty piispaksi, hänellä ei kuitenkaan ole piispalle kuuluvaa oikeutta vihkiä pappeja ja diakoneja.


title: Prelatuuri

text: Henkilöprelatuuri on erityisiä tehtäviä varten perustettu organisaatio, jossa voi olla jäseninä sekä pappeja että muita seurakunnan jäseniä. Henkilöprelatuurin toimivalta ei rajoitu alueeseen vaan koskee prelatuuriin liittyneitä henkilöitä. Henkilöprelatuuri on kuin hengellinen järjestö, jolla on henkilöjäseniä. Se ei kuitenkaan kuulu paikallisen hiippakunnan tai piispan hallintovaltaan. Sekä prelaatti että prelatuuri vastaavat toiminnastaan suoraan paaville. Henkilöprelatuuri eroaa hengellisistä sääntökunnista siten, että sen jäsenet elävät tavanomaista elämää kodissaan ja ammatissaan, he eivät anna (luostari)lupauksia eikä heillä ole suoranaisia velvollisuuksia. Jäsenellä on tosin järjestön antamia tehtäviä. Henkilöprelatuurin jäsen vastaa prelatuurin antamista tehtävistä prelatuurille itselleen, ja omalle piispalleen niistä velvollisuuksista, jotka on kirkossa osoitettu kaikille jäsenille. Katolisen kirkon ainoa henkilöprelatuuri on tällä hetkellä järjestö Opus Dei.


title: The Scientist (kappale)

text: ”The Scientist” on englantilaisen vaihtoehtorock-yhtye Coldplayn kappale. Se on yhtyeen seitsemäs single, ja toinen yhtyeen toiselta albumilta "A Rush of Blood to the Head". Kappale nousi Britannian singlelistalla sijalle kymmenen. Yhdysvalloissa kappale julkaistiin kolmantena singlenä albumilta, ja se nousi sijalle 18 "Billboardin" Modern Rock Tracks -singlelistalla. Singlen musiikkivideo voitti kolme palkintoa MTV Video Music Awardsissa.


title: The Scientist (kappale)

text: Kaikki yhtyeen jäsenet osallistuivat kappaleen tekemiseen. Kappale on pianolla soitettu balladi, joka kertoo anteeksipyynnöstä ja miehen halusta rakastaa.


title: The Scientist (kappale)

text: Kriitikoiden arviot ”The Scientistista” olivat yleisesti ottaen positiivisia. Arvioissa kiiteltiin kappaleen pianoa ja falsettia. Kappaleesta on tehty useita remiksejä ja sitä on käytetty sämpläyksessä. Kappale löytyy myös yhtyeen konserttitallenteelta "Live 2003".


title: The Scientist (kappale)

text: Coldplayn laulaja Chris Martin paljasti "Rolling Stone" -lehden haastattelussa, että kun yhtye oli tekemässä toista albumiaan, hän tiesi, että albumista puuttui jotakin. Martin ja yhtyeen kitaristi Jon Buckland matkustivat marraskuussa 2001 junalla Liverpooliin. Eräänä iltana, kun Martin oli eräässä pimeässä huoneessa Liverpoolissa, hän löysi vanhan pianon, joka ei ollut vireessä. Hän halusi soittaa George Harrisonin kappaletta ”Isn't It a Pity”, mutta hän ei onnistunut siinä. Hän oli aikaisemmin kuunnellut myös George Harrisonin kappaletta ”All Things Must Pass”. Sitten hän keksi ”The Scientistin”, ja soitti sen ensimmäisen kerran. Martin kirjoitti ja äänitti kappaleen sanat ja piano-osiot vielä samana päivänä.


title: The Scientist (kappale)

text: Martin kertoi kappaleesta seuraavasti:


title: The Scientist (kappale)

text: Albumin "A Rush of Blood to the Head" sisäkannessa kerrotaan, että ”'The Scientist' on Dan”. Danilla tarkoitetaan Dan Keelingia, joka rekrytoi yhtyeen Parlophonelle.


title: The Scientist (kappale)

text: Kappale on pianovoittoinen balladi, joka sisältää pianoriffin. Coldplayn laulaja Chris Martin aloittaa kappaleen pianomelodialla, ja alkaa sitten laulaa. Yhtye tulee kappaleeseen mukaan ensimmäisen kertosäkeen jälkeen. Kappale sisältää jousiorkesterin, ja kappaleen lopussa kuullaan myös sähkökitaraa.


title: The Scientist (kappale)

text: Kappaleen sanoitukset viittaavat miehen voimattomuuteen rakkauden edessä. Kappaleen mies haluaisi ”palata takaisin alkuun”. Ensimmäisen säkeistön ensimmäiset säkeet painottavat pahoittelua:


title: The Scientist (kappale)

text: Kappaleen nimi selittyy kolmannessa säkeistössä:


title: The Scientist (kappale)

text: Coldplay julkaisi ”The Scientistin” Euroopassa 4. marraskuuta 2002 albumin toisena singlenä. Singlellä oli kaksi B-puolta: ”1.36” ja ”I Ran Away”. Albumin Yhdysvalloissa julkaisseen levy-yhtiön Capitol Recordsin mielestä ”The Scientist” ei sopinut toiseksi singleksi, joten siellä toinen single albumilta oli ”Clocks”. Singlen kannessa on Sølve Sundsbøn kuvaama ja muokkaama kuva yhtyeen rumpalista Will Championista.. Kappale julkaistiin Yhdysvalloissa 15. huhtikuuta 2003.


title: The Scientist (kappale)

text: ”The Scientist” nousi Australian singlelistalla sijalle 40, Yhdysvalloissa "Billboardin" Modern Rock Tracks -singlelistalla sijalle 18, Kanadan ja Latvian singlelistoilla sijalle kuusi ja Britannian singlelistalla sijalle kymmenen.


title: The Scientist (kappale)

text: Kriitikoiden arviot ”The Scientistista” olivat yleisesti ottaen positiivisia. "Rolling Stone" -lehden kriitikko Rob Sheffield kirjoitti albumiarvostelussaan: ”...upea pianoballadi 'The Scientist' on avoin jatko-osa 'Yellow'lle' ('Palataan takaisin tähteen'), joka sisältää mullistavan falsettifinaalin, joka voisi nostaa jokaisen niskakarvasi pystyyn.” "Stylus"-lehden Nick Southall kirjoitti: ”Piano, joka soi läpi 'The Scientistin' on tallennettu täydellisesti, sen jokaisen erillisen sävelen lämmin painauma on parempi kuin kimeästi soiva versio, jota niin usein kuulee.” "NME:n" Ian Watson kirjoitti: ”'The Scientist' on kappale, joka yhdistää vääjäämättömästi yön loputtoman taivaan ja sadan tuhannen muukalaisen salaiset toiveet ja katumukset.”


title: The Scientist (kappale)

text: Kappale löytyy vuoden 2004 elokuvasta "Wicker Park".


title: The Scientist (kappale)

text: Yhdysvaltalainen Aimee Mann on tehnyt kappaleesta oman versionsa, soittanut sitä konserteissaan ja julkaissut sen albuminsa "Lost in Space" erikoisversiolla. Natasha Bedingfield, Eamon ja Avril Lavigne tekivät kappaleesta cover-version Jo Whileyin "Live Lounge" -radio-ohjelmassa. Belinda Carlisle esitti tulkintansa kappaleesta ITV1:n tosi-TV-sarjassa "Hit Me Baby One More Time", Johnette Napolitano taas julkaisi versionsa albumillaan "Scarred" (2007). Brittiläinen naiskvartetti All Angels teki kuorolauluversion kappaleesta albumilleen "Into Paradise" (2007). On väitetty, että Sum 41 olisi plagioinut kappaletta (Sum 41:n kappale ”Pieces” on hyvin samanlainen ”The Scientist”). Televisio-ohjelma "MADtv" on tehnyt kappaleen musiikkivideosta parodian ”The Narcissist”.


title: The Scientist (kappale)

text: Kappaleen musiikkivideo oli hyvin suosittu. Sen tarina on käännetty: se alkaa lopusta ja kulkee kohti alkua. Samaa tyyliä on käytetty esimerkiksi Spike Jonzen vuoden 1996 musiikkivideossa ”Drop”, ja ensimmäistä kertaa skottilaisen Danny Wilsonin kappaleen ”The Second Summer of Love” musiikkivideossa vuonna 1989. Chris Martin oppi laulamaan kappaleen väärinpäin kuukaudessa.


title: The Scientist (kappale)

text: Musiikkivideo kuvattiin monissa eri paikoissa ennen "A Rush of Blood to the Head" -kiertuetta, kuten Lontoossa ja Surreyn Bourne Woodsissa. Videon ohjasi Jamie Thraves, ja se esitettiin ensimmäistä kertaa 14. elokuuta 2002. Videossa Martin kävelee kaupungissa takaperin, esikaupunkialueille ja lopulta metsään, keräten matkalla asunsa osia. Metsän läpi käveltyään hän saapuu autolleen, menee sisään ja pyörtyy, minkä jälkeen hänen maassa maannut tyttöystävänsä lentää takaperin autoon sisään. Auto peruuttaa pois metsästä rikkoutuneen kaiteen läpi. Videon lopussa parin nähdään ajelevan tiellä. Martinin tyttöystävää näyttelee irlantilainen näyttelijä Elaine Cassidy.


title: The Scientist (kappale)

text: ”The Scientistin” musiikkivideo voitti kolme palkintoa vuoden 2003 MTV Video Music Awards -palkintogaalassa osioissa ”paras yhtyeen video”, ”paras ohjaus” ja ”läpimurtovideo”. Se oli myös ehdolla vuoden 2004 Grammy-palkintogaalassa parhaana lyhytmuotoisena videona, mutta hävisi Johnny Cashin ”Hurtille”.


title: Rantatie

text: Rantatie voi tarkoittaa ainakin seuraavia:


title: Vincemus

text: Vincemus on hämeenlinnalainen salibandyn erikoisseura. Seuran miesten edustusjoukkue pelaa kaudella 2010–2011 II-divisioonaa.


title: Vincemus

text: Parhaimmillaan miesten edustusjoukkue on pelannut I-divisioonaa kaudella 2008–2009.


title: Vincemus

text: Seura aloitti toimintansa salibandyliiton sarjoissa kaudella 1991–1992, jolloin sarjatasona oli III-divisioona, joka oli tuolloin alin sarjataso. Seuran nimi tulee latinasta ja se tarkoittaa vapaasti käännettynä ""me tulemme voittamaan"".


title: Kirkkonummi Rangers

text: Kirkkonummi Rangers on vuonna 1992 perustettu kirkkonummelainen salibandyn erikoisseura. Se on lisenssimäärällä mitattuna Suomen yhdeksänneksi suurin salibandyseura. Seuran sekä miesten että naisten edustusjoukkueet pelaavat kaudella 2013-2014 II-divisioonassa. Lisäksi seuralla on laaja junioritoiminta, jossa pojissa on joukkueita A:sta F-junioreihin ja tytöillä A:sta E-junioreihin.


title: Kirkkonummi Rangers

text: Rangers on pelannut miesten salibandyliigassa yhteensä kolme kautta, eli 99 ottelua. Pisteitä kyseisissä otteluissa seura on kerännyt 50 (23-4-72) ja on sijoittunut kaikkienaikojen maratontaulukossa sijalle 31.


title: Kirkkonummi Rangers

text: Tunnettuja edellisiä pelaajia: Rein Kivi, Iiro Oksanen, J-P Lehtonen, Mikko Sipilä, Olli Siitonen


title: Kirkkonummi Rangers

text: Seuran hallituksen jäsenet:


title: AS Ariana

text: Association Sportive d'Ariana () on tunisialainen jalkapalloseura, joka perustettiin vuonna 1938. Sen kotistadionina toimii Municipal Stade Municipal d'Ariana, joka sijaitsee Arianassa.


title: Lower Klamath Lake

text: Lower Klamath Lake on järvi Kalifornian ja Oregonin rajalla. Järven ympäristössä sijaitsee lintujen suojelualue, joka ulottuu myös Oregonin puolelle. Järven ympäristö on modocien historiallista asuinaluetta.


title: Uudenkaupungin Salibandy

text: Uudenkaupungin Salibandy on uusikaupunkilainen salibandyn erikoisseura. Seuran miesten edustusjoukkue pelaa kaudella 2008–2009 I-divisioonaa ja naisten edustusjoukkue III-divisioonaa.


title: USB (täsmennyssivu)

text: USB tarkoittaa seuraavia asioita:


title: Malmö Flygindustri

text: Malmö Flygindustri oli Malmössä toiminut lentokonetehdas. Sen osaaminen perustui hunajakennorakenteiden osaamiseen - lentokoneen olivat kurorakenteisia, mutta 1960-luvulle ominaiseen tapaan vielä alumiinilevyä eikä esim. hillikuitua.


title: Malmö Flygindustri

text: Saab osti sen myöhemmin.


title: Malmö Flygindustri

text: Eräs sen perustajista oli Björn Andreasson. Yhtiössä toimi entisiä Kolmannen valtakunnan koelentäjiä ja lentokonesuunnittelijoita ja oli eräs jatke Saksan ja Ruotsin lentokoneteollisuuksien kytkennälle.


title: Meaghan Jette Martin

text: Meaghan Jette Martin (s. 17. helmikuuta 1992 Las Vegas, Nevada) on yhdysvaltalainen näyttelijä ja laulaja, joka tunnetaan muun muassa Disney Channelin elokuvasta "Camp Rock" (2008), jossa hän esitti ilkeää Tess Tyleria. Martin koe-esiintyi aluksi Mitchien roolia varten, mutta Demi Lovaton saatua roolin hän sai Tessin roolin.


title: The Best of Poison: 20 Years of Rock

text: The Best of Poison: 20 Years of Rock on Poisonin kokoelma-albumi, joka julkaistiin 4. huhtikuuta 2006. Se sisältää yhtyeen suurimmat hitit 1980- ja 1990-luvuilta. Albumi sisältää myös yhtyeen ensimmäisen albumin, "Look What the Cat Dragged In" -levyn, kaksi hittiraitaa ”Talk Dirty To Me” ja ”I Want Action”. Levyllä kuullaan myös yhtyeen oma versio Kiss-yhtyeen tutuksi tekemästä hittikappaleesta ”Rock and Roll All Nite”.


title: VENESAT 1

text: VENESAT 1 on Venezuelan valtion omistama tietoliikennesatelliitti, joka laukaistiin avaruuteen 29. lokakuuta 2008 Xichangin avaruuskeskuksesta Pitkä Marssi-kantoraketilla. Avaruusalus sai nimen "Simon Bolivar 1". Miljoonat venezuelalaiset seurasivat televisioista laukaisun kulkua.


title: VENESAT 1

text:
Satelliitti perustuu kiinalaiseen DFH-4-satelliittiin. Siinä on 12 C-kaistan ja 14 Ku-kaistan transponderia. Satelliitin massa on 5 100 kg. Sen nominaalinen toimintaikä geostationaarisella kiertoradalla on 15 vuotta. Sen lähetysalue yltää Meksikosta puoliväliin Argentiinaa ja Chileä.
Satelliitin avulla on tarkoitus kehittää Venezuelan tietoliikenneinfrastruktuuria. Se on pääosin televisio-ohjelmia välittävä satelliitti, mutta sen operaattori on aluksi Venezuelan tiede- ja teknologiaministeriö ja myöhemmin, 20. joulukuuta 2008 alkaen, valtionyhtiö CANTV.


title: VENESAT 1

text: Venezuelan presidentti Hugo Chavez sanoi satelliitin laukaisun olevan Latinalaisen Amerikan ja Karibian maiden tieteellisen, teknologisen ja kulttuurillisen itsenäisyyden alkua samalla kun se oli Venezuelan avaruustoiminnan alku.


title: Poison’d!

text: Poison’d! on Poison yhtyeen cover-levy, joka julkaistiin 5. kesäkuuta 2007.


title: Poison’d!

text: Albumi debytoi Yhdysvalloissa Billboard 200 -listan sijalla 32.


title: Tomi Pekkala

text: Tomi Pekkala (s. 19. marraskuuta 1988 Liminka) on suomalainen jääkiekkoilija, joka pelaa II-divisioonajoukkue Tornion IHC:ssä. Hän on aiemmin pelannut SM-liigassa yhteensä 167 runkosarjaottelua tehopistein 18+20=38 ja keräten 68 jäähyminuuttia sekä yhdeksän playoff-ottelua tehden kaksi syöttöpistettä ja keräten kahdeksan jäähyminuuttia. Pekkala on pelannut urallaan myös Kazakstanissa, jonka jälkeen hän lopetti ammattilaiskiekkoilun ja siirtyi nykyiseen seuraansa TIHC:hen syksyllä 2014.


title: Tomi Pekkala

text: Pekkala aloitti luistelukoulun ensimmäisellä luokalla Limingan Kiekossa, josta hän siirtyi C-juniorina Laser HT:hen. Yhden siellä vietetyn vuoden jälkeen Pekkala siirtyi Oulun Kärppien C-nuoriin kaudeksi 2004–2005. Kaudella 2006–2007 hän oli joukkueen B-nuorten paras pistemies tehoilla 23+29=52, joilla Pekkala sijoittui koko B-nuorten SM-sarjan pistepörssissä kolmanneksi. Kaudella 2007–2008 hän ylsi samalla pistemäärällä samalle sijalle myös A-nuorten SM-liigan pistepörssissä.


title: Tomi Pekkala

text: Huhtikuussa 2008 Pekkala teki kolmivuotisen SM-liigasopimuksen Kärppien kanssa. Hän pelasi kaudella 2008–2009 kymmenen SM-liigaottelua ilman tehopisteitä. Pekkala teki liigadebyyttinsä 5. joulukuuta 2008 Helsingin IFK:ta vastaan. Hän kuitenkin debytoi miesten peleissä jo ennen tätä pelatessaan yhden Mestarien liigan ottelun 19. marraskuuta 2008 vieraissa Metallurg Magnitogorskia vastaan. Suurimman osan kaudestaan Pekkala pelasi vielä Kärppien A-nuorissa, joiden paras maalintekijä ja toiseksi paras pistemies hän oli tehoilla 29+22=51. Hän sijoittui A-nuorten SM-liigan maalipörsissä kolmanneksi SaiPan Jesse Ryhäsen kanssa ja pistepörssissä kuudenneksi. Pekkala voitti myös koko A-nuorten karsintasarjan piste- ja syöttöpörssin tehoilla 6+16=22.


title: Tomi Pekkala

text: Kaudella 2009–2010 Pekkalalle tarjottiin mahdollisuus Kärppien kakkosketjusta, jossa hän pelasi alkukauden. Pekkala teki liigauransa avausmaalin kauden toisessa ottelussa 12. syyskuuta 2009 vieraissa Espoo Bluesia vastaan videotarkistuksen jälkeen. Hän jäi Kärpissä lopulta pieneen rooliin ja siirtyi tammikuussa 2010 loppukauden kattavalla vuokrasopimuksella Tapparaan. Pekkala onnistui tekemään siellä tulokaskautensa aikana myös kypärätempun 2. maaliskuuta 2010 vieraissa Porin Ässiä vastaan. Hänen toinen maalinsa ratkaisi Tapparalle 1–4-voiton ja Pekkala palkittiin ottelun "Ilta-Sanomien" kolmen tähden tähtipelaajana. Yhteensä hän teki kauden aikana SM-liigassa 43 runkosarjaottelussa tehot 12+8=20, joilla Pekkala sijoittui tulokkaiden maalipörssissä kolmanneksi ja pistepörssissä viidenneksi. Yhdeksässä playoff-ottelussa hän teki kaksi syöttöpistettä. Huhtikuussa 2010 Pekkala teki 2+2-vuotisen jatkosopimuksen Tapparan kanssa. Näin ollen hän ei jatkanut Kärpissä enää viimeistä sopimuskauttaan.


title: Tomi Pekkala

text: Toisella Tappara-kaudellaan 2010–2011 Pekkala teki 35 runkosarjaottelussa vain tehot 1+3=4. Hän teki kauden ainoaksi jääneen osumansa vasta 28. ottelussaan tammikuun 2011 lopulla. Pekkala pelasi kauden aikana myös yhteensä kymmenen Mestis-ottelua Lempäälän Kisassa sekä Kiekko-Laserissa, jossa hän pelasi marraskuusta joulutaukoon. Pekkalan kauteen sisältyi myös neljän ottelun pelikielto, jonka hän sai helmikuussa 2011 huitaistuaan JYPin Kalle Kaijomaata kulmaväännön jälkeen rajusti selkään. Pekkala pyysi sittemmin Kaijomaalta anteeksi tekoaan.


title: Tomi Pekkala

text: Kaudella 2011–2012 Pekkala teki 53 runkosarjaottelussa seitsemän tehopistettä. Hänen varsinainen sopimuksensa päättyi kevääseen 2012, eikä Pekkalan kevääseen 2014 ulottuvaa optiota käytetty, vaan hän siirtyi vuoden sopimuksella Mestiksessä pelaavaan Vaasan Sportiin. Pekkala voitti kaudella 2012–2013 koko sarjan piste- (Jouni Rinne -palkinto) ja maalipörssin (Kai Nurminen -palkinto) tehoilla 31+21=52. Hänestä tuli Mestiksen kaikkien aikojen kolmanneksi eniten maaleja yhdessä kaudessa tehneeksi sekä yhdessä kaudessa 30 maaliin yltäneeksi pelaajaksi. Kevään 2013 pudotuspeleissä Pekkala teki kuitenkin vain yhden maalin ja hänet komennettiin katsomoon kauden viimeiseksi jääneen, viidennen puolivälieräottelun ajaksi. Pelaajat valitsivat Pekkalan koko Mestiksen parhaaksi pelaajaksi ja palkittiin Kultaisella kiekolla. Hänet valittiin myös ensimmäiseen tähdistökentälliseen. Pekkala valittiin myös sarjan lokakuun 2012 kuukauden pelaajaksi. Hän edusti kauden aikana myös Pohjoisen joukkuetta Mestis Hockey Dayn tähdistöottelussa.


title: Tomi Pekkala

text: Maaliskuussa 2013 Pekkala teki kaksivuotisen sopimuksen Pelicansin kanssa. Hänen kauttaan 2013–2014 haittasi lokakuussa 2013 tullut vakava viiltohaava, joka piti Pekkalan pari kuukautta sivussa. Hän pelasi kauden aikana kaikkiaan vain 26 SM-liigaottelua. Pekkala pelasi kauden aikana myös seitsemän ottelua lainalla Heinolan Peliitoissa.


title: Tomi Pekkala

text: Kaudeksi 2014–2015 Pekkala siirtyi Kazakstanin mestaruussarjassa pelaavan HK Temirtaun joukkueeseen. Beibarys Atıraw'n joukkueeseen. Hän pelasi joukkueessa kolme Kazakstan Cupin ottelua, kunnes Pekkalan seura vaihtui Beibarys Atıraw'ksi lokakuussa 2014. Hän jätti joukkueen kuitenkin vain yhden siellä pelatun ottelun jälkeen, lopetti ammattilaisuransa ja siirtyi siviilitöiden perässä tammikuussa 2015 II-divisioonajoukkue Tornion IHC:n riveihin. Kaudella 2015–2016 Pekkala oli joukkueen paras maalintekijä ja kolmanneksi paras pistemies tehoilla 14+12=26. Kaudella 2016–2017 hän oli pudotuspeleissä TIHC:n paras pistemies tehoilla 4+6=10.


title: Tomi Pekkala

text: Pekkalan pikkuveli Sami esiintyi kaudella 2015–2016 Kärppien SM-liigajoukkueessa. Veljesten isä Arto Pekkala toimii Kärppien liigajoukkueen huoltajana.


title: Billi Bruno

text: Billi Bruno (s. 20. heinäkuuta 1997) on yhdysvaltalainen näyttelijä. Hän on esiintynyt vuodesta 2001 Gracien roolissa James Belushin tähdittämässä "Perheen kalleudet" -sarjassa ("According to Jim"). Hänellä on siskot Chelsea ja Hailey. Molemmat ovat myös näyttelijöitä.


title: Parus (satelliitti)

text: Parus on venäläinen, sotilaallinen satelliittipaikannusjärjestelmä, joka on ollut Venäjän laivaston käytössä. Satelliitin sekundäärinen hyötykuorma on tietoliikennelinkki, jonka kautta on välitetty mm. EORSAT-merivalvontasatellittien dataa.


title: Parus (satelliitti)

text: Parus-järjestelmän kehitystyö käynnistyi Neuvostoliitossa vuonna 1967. Ensimmäinen testilento tehtiin 1974, jolloin avaruuteen laukaistiin Kosmos 700 -satelliitti 26. joulukuuta. Seuraava satelliitti oli vuorossa jo huhtikuussa 1975. Parus-satelliittien laukaisuun päätettiin käyttää Kosmos-3M -sarjan kantoraketteja ja laukaisupaikaksi valittiin Arkangelin eteläpuolella sijaitseva Plesetskin avaruuskeskus.


title: Parus (satelliitti)

text: Perinteinen Parus-sarjan satelliitti on rakenteeltaan sylinterimäinen ja sen halkaisija on kaksi metriä. Aurinkopaneelit on sijoitettu satelliitin pintaan. Satelliitti laukaistaan polaariselle radalle noin 900 km:n korkeuteen, jossa radan inklinaatio on 82,9 astetta. Operatiivisessa järjestelmässä on kuusi satelliittia, joiden ratatasojen etäisyydet ovat 30 astetta.


title: Parus (satelliitti)

text: Satelliitit valmistaa Omskissa sijaitseva PO Poljot-yhtiö, ja niiden suunnittelusta vastaa Rešetnjov-yhtiö. Satelliitti on samankaltainen kuin Yhdysvaltain laivaston Transit-paikannussatelliitti.


title: Zeng Jinyan

text: Zeng Jinyan (; s. 9. lokakuuta 1983) on kiinalainen kansalaisaktivisti. Hän on naimisissa ympäristö-, AIDS- ja ihmisoikeusaktivisti Hu Jian kanssa. Heillä on tytär.


title: Zeng Jinyan

text: Time-lehti valitsi Zeng Jinyanin vuonna 2007 maailman 100 vaikutusvaltaisimman henkilön joukkoon hänen kriittisten Internet-kirjoitusten vuoksi.


title: Kalliopalmikkosammal

text: Kalliopalmikkosammal ("Hypnum cupressiforme") on yleinen lehtisammal. Se näyttää siltä, kuin sen versot olisi palmikoitu. Tieteellinen nimi "cupressiforme" viittaa sypressin oksia muistuttavaan ulkonäköön.


title: Kalliopalmikkosammal

text: Kalliopalmikkosammalen verson kasvavat noin 5-10 cm pitkiksi.


title: Kalliopalmikkosammal

text: Kalliopalmikkosammalta kasvaa kallioseinämillä, mutta myös puunrungoilla ja kivimuureilla. Se viihtyy melko happamassa ympäristössä ja kestää hyvin saasteita.


title: Matti Lievonen

text: Matti Juhani Lievonen (s. 24. marraskuuta 1958 Raahe) oli Nesteen toimitusjohtaja joulukuusta 2008 lokakuuhun 2018. Vuosina 1986–2008 hän työskenteli UPM-Kymmenen palveluksessa. Vuodesta 2018 Lievonen on toiminut Fortumin hallituksen puheenjohtajana.


title: Matti Lievonen

text: Lievonen valmistui sähköinsinööriksi Kuopion teknillisestä opistosta 1985. Hän on opiskellut myös Confederation of British Industry (CBI) -stipendiaattina Britanniassa ja suorittanut eMBA-tutkinnon Teknillisessä korkeakoulussa vuonna 2009.


title: Matti Lievonen

text: Uransa alkuvaiheessa Lievonen työskenteli projekti-insinöörinä Sähkölähteenmäki Oy:ssä (1985–1986) ja automaatiopäällikkönä Yhtyneet Paperitehtaat Oy:n Tervasaaren paperitehtaalla (1986–1988). Vuosina 1989–1990 hän työskenteli Ranskassa projektipäällikkönä ja 1991–1993 Ranskan Stracelin tehtaan teknillisenä johtajana. Vuodet 1994–1997 Lievonen toimi puhelinluettelopaperin tuotannonjohtajana Kaipolan paperitehtaalla, kunnes siirtyi jälleen Ranskaan Chapelle Darblayn tehtaanjohtajaksi vuosiksi 1997–2001. Lievonen vastasi myös yhtiön Kiinan toiminnasta Changshussa.


title: Matti Lievonen

text: Lievonen oli UPM-konsernin johtoryhmän jäsen 2002–2008. Hän oli vuosina 2002–2003 liiketoiminnan ja teknologian optimoinnin johtaja ja vuosina 2004–2008 hieno- ja erikoispaperien toimialajohtaja. Joulukuussa 2008 hän siirtyi Neste Oilin toimitusjohtajaksi. Hänen valintaansa yrityksen johtoon perusteltiin laajalla ja monipuolisella kokemuksella johtamisesta, prosessiteollisuudesta, suurista investointihankkeista ja kansainvälisestä liiketoiminnasta. Lievonen on jatkanut aiemman toimitusjohtaja Risto Rinteen aikana muovautunutta strategiaa keskittyä erityisesti biopolttoaineiden kehitykseen.


title: Matti Lievonen

text: Lievonen on ollut Huoltovarmuuskeskuksen neuvoston jäsen kausina 2012–2015 ja 2015–2018. Hän on myös muun muassa eläkevakuutusyhtiö Ilmarisen hallintoneuvoston puheenjohtaja ja Kemianteollisuus ry:n hallituksen varapuheenjohtaja sekä SSAB:n hallituksen jäsen.


title: Matti Lievonen

text: Toukokuussa 2013 Lievoselle myönnettiin vuorineuvoksen arvonimi. Vuonna 2016 hän sai Aalto-yliopiston tekniikan kunniatohtorin arvon.


title: ES Zarzis

text: Espérance Sportive de Zarzis () on tunisialainen jalkapalloseura, joka perustettiin vuonna 1934. Sen kotistadionina toimii Stade Jlidi, joka sijaitsee Zarzisissa.


title: ES Zarzis

text: ES Zarzis pelasi pitkään perustamisen jälkeen alasarjoissa, kunnes 1980-luvulla joukkue nousi Ligue Professionnelle 2:een, jossa se vietti suurimman osan ajastaan. Vuonna 1991 joukkue nousi ensi kerran Tunisian pääsarjaan pudoten kuitenkin heti seuraavaksi kaudeksi takaisin sarjatasoa alemmaksi. Seuraavan kerran joukkue nousi pääsarjaan vuonna 1994 ja tällä kertaa säilytti sarjapaikkansa. Menestykseikkäin kausi osui kaudelle 2004–2005, jolloin joukkue voitti Tunisian cupin finaalissa Esperancen maalein 0–2.


title: German rex

text: German rex on kissarotu, joka löydettiin Saksasta 1950-luvulla. Sillä on silkkinen kihara turkki.